Productora Social | Càmeres i Acció Productora Social – Càmeres i Acció\n04/12/2018 Càmeres i Acció\nEl programa Baobab pretén impulsar i reforçar projectes de lleure educatiu de base comunitària per donar resposta a les necessitats educatives detectades als barris d’acció prioritària del Pla de Barris. […]\nProductora Social\tbaobab, bcn, lleure, pla de barris\n13/11/2018 13/11/2018 Càmeres i Acció\nConeixem l’experiència formativa del Camí del Elder, els cursos de facilitació i “elderazgo”, per boca de les persones participants i dels seus/ves formadors/es.\nProductora Social\tcamino del elder, facilitació, productora social\nSURT | 25 ANYS\n05/11/2018 Càmeres i Acció\nLa Fundació Surt fa 25 anys (www.surt.org). Idea original del vídeo i facilitació de les dinàmiques feta per CàmeresiAcció. Rodatge al Museu Marítim de Barcelona a l’octubre del 2018. Direcció, […]\nProductora Social\taniversari surt, dinàmiques, Dones, facilitació càmeresiacció, fundació surt, surt 25 anys\nVII Fira d’Economia Solidaria de Catalunya\n03/10/2018 24/10/2018 Càmeres i Acció\nDel 26 al 28 d’Octubre arriba la VII Fira d’Economia Solidaria de Catalunya i CàmeresiAcció hi serà present! —————————— “La sobirania d’un territori, d’una societat és, en realitat, un conjunt […]\nEntitats\tFESC, XES\nENCAJADOS – TOULOUSE\n08/06/2018 02/10/2018 Càmeres i Acció\nCol·laborem amb l’edició d’aquest petit clip i de la projecció que es realitza el 9 de juny a la pared de davant de l’edifici Le Cristal de Toulouse. El fotògraf […]\ninternacional, Productora Social\tCol.laboració\nCàmeresiAcció col·labora amb l’Hora lliure en la campanya “I tu, a què jugues?” , la qual vol contribuir a conscienciar i promoure el joc igualitari entre els infants, per eradicar […]\nProductora Social\tCol.laboració\n21/11/2017 09/01/2018 Càmeres i Acció\nDurant la passada primavera CàmeresiAcció va realitzar diferents càpsules sobre els tallers realitzats per Base-A, tècniques de bioconstrucció utilitzades als països del Sud. Base-A treballa en l’àmbit de l’arquitectura responsable […]\nUn projecte que promou l’autocura, l’alfabetització en salut i el capital social en persones grans d’àrees urbanes socioeconòmicament desfavorides: “Un assaig clínic per reduïr les desigualtats”. La intervenció de l’estudi […]\nProductora Social\tGent Gran\n“A partir del Carrer” – [SkatePark – Les Corts]\n17/07/2017 04/10/2017 Càmeres i Acció\nDurant el segon trimestre del 2017 vam entrevistar els i les joves de Les Corts participants del projecte “A partir del carrer”. Perquè patinem? Que significa per nosaltres l’skate? Que […]\nProductora Social\tJoves\nDones i Comunitat Gitana – Mirades de Futur [SURT- CàmeresiAcció]\n22/06/2017 04/10/2017 Càmeres i Acció\nDes del mes de juliol del 2016 fins el mes de juliol d 2017, la Fundació SURT, en col·laboració amb la Fundació Pere Closa i amb el finançament de l’Open […]\nProductora Social\tDones\nMestres i educadores empoderades/ats\n07/03/2017 04/10/2017 Càmeres i Acció\nEscoles coeducadores. Perspectiva de gènere i diversitat\nPerspectiva de gènere i atenció a la diversitat a través de l’art. Un projecte de Fil a l’Agulla amb la col.laboració de CoeducAcció, CreArt i CàmeresiAcció.\nFil a l'agulla, Productora Social\tDones\nTrobades d’Energies Comunitàries 2016\n13/01/2017 03/07/2017 Càmeres i Acció\nEls dies 10, 11 i 12 de novembre de 2016 van tenir lloc les primeres Trobades d’Energies Comunitàries, per reconèixer, celebrar i multiplicar l’energia comunitària que mou la ciutat de […]\nTrobades d’Energies Comunitàries\n20/12/2016 03/07/2017 Càmeres i Acció\nFil a l’Agulla (Resum)\n27/11/2016 03/07/2017 Càmeres i Acció\nFil a l’Agulla com a facilitadores i CàmeresiAcció com encarregades de l’apartat audiovisual, es troben per mostrar el recull dels diferents Casals Interculturals realitzats dins l’espai Pròpolis; un projecte de […]\nFil a l'agulla, Productora Social\nSaräu (Germans i Germanes)\nSaräu és un exemple d’entitat que trenca barreres mitjançant la promoció i facilitació d’oci inclusiu cap a col·lectius amb diversitat funcional. ESPAIS PER GERMANS I GERMANES DE PERSONES AMB DIVERSITAT […]\nProductora Social, Saräu\nEscola d’Envelliment Actiu 2016\n07/11/2016 04/10/2018 Càmeres i Acció\nProductora Social\tGent Gran, vellesa\n27/04/2016 07/03/2017 Càmeres i Acció\nBaby Bongo – Associació l’Hora lliure Un espai on es treballa amb els més petits i petites al voltant de la música i la percussió. L’Associació Espai i Lleure la […]\n27/04/2016 18/02/2017 Càmeres i Acció\nMarc Ibars [1a edició Premis Ricard Vaccaro] El Premi Ricard Vaccaro a l’Ètica i Compromís Social 2015 ja té guanyador: Marc Ibars, president de la Federació Catalana de Donants de […]\nEn el següent vídeo parlem amb i des de les famílies amb persones amb discapacitat. Ens expliquen com viuen les retallades en drets socials, com senten que la societat entén […]\nCurt-foro Fil a l’Agulla\nVídeo resultat del taller de mediació intercultural de Fil a l’Agulla amb la col·laboració de CàmeresiAcció a l’Espai Pròpolis de l’Espai Jove Garcilaso. Es tracta d’un curt-foro que planteja preguntes […]\nCurtmetratge Social, Fil a l'agulla\nA cor obert – Ascensa Furore\n27/04/2016 23/06/2017 Càmeres i Acció\nVideoclip del primer single del grup barceloní Ascensa Furore, extret del seu pròxim treball “A la contra” (New Beats, 2016). Amb una producció a càrrec d’Only Güan, Dj, guitarrista i […]\nProductora Social, Videoclip i rap com a intervenció\nDONA PROTAGONISTA 2016\nRecull de les diferents accions realitzades durant el mes de Març.\nFesta de la Dona. Tallers de cura i bellesa del cos femení\nLa música com a teràpia de shock\nTarda d’art combatiu feminista. LA MÚSICA COM A TERÀPIA DE SHOCK: El passat divendres 11 de març, amb motiu del dia internacional de la dona vam passar una tarda juntes […]\nMostra d’artesania – Raval Dona\nFira d’artesania on es mostrarà la feina realitzada per diferents entitats del barri del Raval i tallers de demostració i participació col·lectiva. Lloc: Plaça Salvador Seguí Organitza: RavalDona\nEls alumnes de l’Institut Salvat Papasseit conviden les veïnes i els veïns, serveis i entitats del barri a conèixer les dones de la història, sumant aquestes grans dones a altres […]\nDONA – Element Metall\nExposició fotogràfica “DONA – Element Metall” Del dimarts 8 al dijous 31 de març Inauguració dimarts 8 de març, de 20.30h a 21.30h. Projecte artístic de pintura corporal, part d’un […]\nCasal Intercultural Estiu 2015 [Fil a l’Agulla – CàmeresiAcció]\n22/07/2015 09/01/2018 Càmeres i Acció\nResum Casal Intercultural Estiu 2015 realitzat per Fil a l’Agulla a l’Espai Própolis a l’Espai Jove Garcilaso.\nFil a l'agulla, Productora Social\tMigrants\n27/06/2015 05/05/2017 Càmeres i Acció\nDurant els mesos de Maig i Juny del 2015 CàmeresiAcció realitza diferents gravacions de les exposicions i obres d’en Ricard Vaccaro. En motiu de la primera edició dels Premis Ricard […]\n27/01/2015 05/05/2017 Càmeres i Acció\nProjecte inclusiu promogut per Fundació Ludàlia i orientat a facilitar un oci normalitzat a les persones amb discapacitat intel·lectual oferint noves alternatives inclusives que responguin a les seves necessitats.\nEs pretén […]\nEl Conserje (Curtmetratge)\nSeguint en l’espai per germans i germanes de persones amb discapacitat/diversitat funcional, reflexionem entorn les necessitats de suport permanent dels germans i germanes amb diversitat intel·lectual, les quals requereixen als […]\nTaller de Mediació Intercultural 2014 [Fil a l’Agulla]\n21/01/2015 09/01/2018 Càmeres i Acció\nEl taller de mediació intercultural és un espai per nois i noies d’edats entre 14 i 18 anys, de diferents procedències, que s’ ajunten per conèixer què hi ha més […]\nEn aquest cas, el vídeo recull el taller de dansa integrada. Des de Saräu ofereixen activitats lúdiques d’art i cultura lliure per a tothom en espais comunitaris respectuosos amb les […]\nCasal Intercultural_Projecte Pròpolis [FIL A L’AGULLA]\n05/09/2014 09/01/2018 Càmeres i Acció\nRecull dels 8 dies de Casal Intercultural realitzat el juliol de 2014 dins l’espai Pròpolis, un projecte de l’Espai Jove Garcilaso que vol fomentar l’autoestima i l’apoderament dels adolescents i […]


Il·lusió, un formatge solidari creat per evitar que es llenci llet de cabra -La Revista de La Cerdanya\nmayo 29, 2020 Juan MON RURAL 0\nQuatre formatgers s’ha unit per absorbir la producció que no té sortida per la crisi del coronavirus i l’han col·locada al mercat en un temps rècord\nEn dos dies, en Jaume, ramader d’una granja de Collsuspina, ha hagut llençar més de 1.000 litres de llet de vaca ecològica perquè no l’ha poguda col·locar, malgrat que n’hi han comprat particulars. És un dels efectes de la pandèmia del coronavirus.\nEls productors de formatge no la volen perquè els restaurants no poden obrir amb normalitat. I la llet crua no es pot conservar i les vaques de Mas Bellver cada dia produeixen 250 litres de llet que al cap de cinc dies es fa malbé. Si la situació no millora, haurà de tancar l’explotació.\nJustament per evitar malbarataments com aquest, quatre formatgers de diferents comarques –el Moianès, Osona, la Conca de Barberà i el Segrià– han aconseguit crear un producte que permet donar sortida a la llet de cabra. Són Formatges Montbrú, Mas El Garet, Sant Gil d’Albió i Cal Quitèria.\nHabitualment, competeixen al mercat, però el coronavirus ha fet que s’unissin i ja hagin pogut portar als supermercats un nou formatge de cabra pensat per al consum diari. Tot plegat, en un temps rècord, com destaca Lluís Maurí, de la formatgeria Mas El Garet, de Tona, i president de Llet de cabres catalanes:\n«Fer un producte així i entrar-lo en una gran superfície sol ser, com a mínim, mig any o un any en condicions normals. En les condicions que hem treballat, poder-ho fer en tres setmanes ha sigut increïble.»\nOriol Antúnez, formatger de formatgeries Montbrú, de Moià, destaca que el producte manté l’essència del seu treball:\n«No hi posem cap mena d’additiu, al producte, el treballem igual que qualsevol dels altres formatges, només que la recepta és més apta per a tots els gustos.»\nEl formatge Il·lusió es pot trobar als supermercats del Grup Bonpreu\nEls quatre productors formen part de l’associació de Llet de Cabres Catalanes, que agrupa el 70% dels ramaders. Els han volgut ajudar per absorbir tot l’excedent de llet quan el coronavirus va tancar de cop els canals de distribució habituals de les formatgeries artesanes, restauració i petit comerç. I potser per això han batejat el nou formatge amb el nom d’Il·lusió. Lluís Mauri remarca l’empenta que suposa per al sector:\n«No podíem permetre que els ramaders, primer, deixessin de vendre la llet i, segona, s’abaixaven els preus de la llet. (…) Avui ja no hi ha ningú que estigui llençant llet.»\nL’esclat de la pandèmia va ser una bona patacada. Es calcula que els primers dies de la crisi del coronavirus es van arribar a malbaratar uns 100.000 litres de llet de cabra perquè els ramaders no la podien col·locar, perquè, un cop munyida la llet, si no es tracta, es fa malbé en uns 3 dies.\nSalvador Serra, de la Caseta d’en Fermí de Moià, va poder vendre els 500 litres diaris que produeixen les seves 400 cabres, però amb penes i treballs, tement haver-se de trobar com companys seus que van haver de llençar directament la llet:\n«Feia una mica la pell de gallina. No podia arribar aquí al matí i haver-ho de fer jo. I clar, són calés. Has de pagar el menjar i són animals, no són màquines, que les pots desendollar. Rebaixar la producció és donar-los més menjar a les cabres i fer patir l’animal.»\nAra falta que el consumidor tanqui el cercle, com destaca Oriol Antúnez, de Formatges Montbrú:\n«Els formatgers hem absorbit aquesta llet perquè no es llenci. L’estem pagant perquè el ramader pugui continuar subsistint, però ara necessitem poder vendre aquest producte per assegurar que aquesta roda continuï i no es pari.»


A la caputxina!: EL DÉU DESCONEGUT\nDimarts, IV de Quaresma, 4 d’abril de 2014\nSv 2, 1a.12-22/Sl 33/Jn 7, 1-2.10.14.25-30\nSi li hagués de posar un títol al sermó d’avui se semblaria al mateix que sant Pau va trobar inscrit en un altar tot passejant per Atenes ara fa quasi dos mil anys: AL DÉU DESCONEGUT.\nLa litúrgia avui ens ofereix com un díptic, en què l’Evangeli representaria la cara externa d’una situació d’incomprensió de la persona de Jesús i el llibre de la Saviesa pintaria la seva cara interna, profunda, reveladora d’aquesta incomprensió tan visceral cap a la persona del natzarè.\nJesús ha sortit d’incògnit. Pel que hem pogut escoltar, ja té certa fama. Per alguns, fins i tot certa mala fama. Tant és així que alguns ja pensen en eliminar-lo i tot. Això ja està en boca de tothom: No és el que volien matar, aquest?, diran. Per això mateix Jesús baixa a Jerusalem d’incògnit, no públicament, com volent evitar aldarulls innecessaris.\nL’Evangeli, però, revela una paradoxa: la gent coneix molt bé d’on és Jesús... però tot i coneixent tan bé això, queden cecs per saber d’on ve Jesús. La gent de Jerusalem, la que va tant devotament a la festa, només veuen en Jesús “el galileu”. I ja sabem que un galileu no té massa bona fama a Jerusalem. Després dels samaritans (que són un cas apart), els galileus són els paganots del Nord, gent massa laxa comparada amb la gent complidora i devota que viu i es mou dins la Ciutat Santa. Aquest coneixement, però, els fa cecs, els impedeix mirar en profunditat, treure conclusions de les paraules i els fets que Jesús fa. Paraules i fets que parlen ben clarament, al menys per als sensibles a aquest registre d’ona, d’on ve Jesús. Els presents, en canvi, hauran de sentir aquestes paraules crítiques de Jesús: Sí, vosaltres em coneixeu i sabeu d’on sóc, encara que, de fet, no he vingut per mi mateix. Aquell que m’ha enviat mereix tota la confiança, però vosaltres no el coneixeu. Jo sí que el conec, perquè vinc d’ell i és ell que m’ha enviat.\nPer què aquesta ceguesa? Per què aquest no poder entendre qui és Jesús? El llibre de la Saviesa ens vol mostrar alguna d’aquestes causes: (El just) és una crítica vivent de les nostres idees, només veure’l, ja se’ns fa insuportable, perquè la seva vida és diferent de la dels altres i té un comportament estrany. L’autor de la Saviesa comenta: Així pensen, però van errats. La dolenteria els encega. Desconeixen els plans de Déu... Desconeixen Déu mateix!\nEns costa reconèixer-ho, però, per poc que hi meditem, que hi rumiem, descobrirem que és també el nostre retrat interior. Per què no som millors? Per què les nostres vides no canvien? Què ho fa que la nostra fe sigui minsa, poruga... en lloc de planera i valenta? Descobrim que també nosaltres, a força d’anar a l’Església (i sort que ho fem!!!!), potser ens hem conformat a viure sota mínims. Ens creiem que coneixem Jesús: on va néixer, què va fer, per què va morir... però no hem descobert encara d’on ve, qui és en realitat Jesús per a nosaltres. L’hem etiquetat, l’hem fet a mida, i així l’hem lligat de mans i de peus com els soldats el dia de Dijous Sant, impedint que canviï les nostres vides com sols Ell pot fer-ho. Jesús és el Just que creiem conèixer molt bé i, potser per això mateix, a més, ens fa nosa ja que ens demana un canvi, ens interpel·la...\nQuaresma ens convida a mirar de nou Jesús amb els ulls de la fe, una fe alimentada no només de caps de setmana, de comunions i batejos celebrats esporàdicament... Una fe alimentada dia a dia amb el Pa i el Vi del seu Cos i la Seva Sang i amb el greix saborós de la seva Paraula. Ja ho hem oblidat? Ho hem escoltat avui en l’aclamació abans de l’Evangeli: L’home no viu només de pa; viu de tota paraula que surt de la boca de Déu!


La Fira Almoneda 2013, pintura per a tots els gustos | Bonart\nLa Fira Almoneda 2013, pintura per a tots els gustos\nLa pintura i l’obra gràfica continuen sent un dels mitjans més populars entre compradors aficionats, col·leccionistes i inversors. De fet, per a molts, és un mitjà molt versàtil, que permet infinites combinacions de materials, temes i estils. A més, la pintura no té per què ser sempre sinònim de car i això pot apreciar-se en la propera edició d’Almoneda, Fira d’Antiguitats, Galeries d’Art i Col·leccionisme, que organitzada per IFEMA, que se celebrarà del 6 al 14 d’abril.\nDes de peces clàssiques dels segles XV a XIX o les creacions emmarcades dins de les avantguardes del segle XX, fins a les obres d’artistes contemporanis. Durant nou dies, el pavelló 3 de la Fira de Madrid proposa un apassionant recorregut per la història de la pintura posant a l’abast de la mà dels visitants un gran ventall no només d’estils, tècniques i èpoques, sinó també de preus. Una completa oferta capaç de cobrir els gustos de tots.\nEn aquesta ocasió, la Galeria Soroya Cartategui,, especialitzada en pintura holandesa i flamenca dels s. XVI i XVII i amb més de quinze anys de trajectòria professional, presentarà obra de Willem Van Odekerken, Dona en les seves tasques domèstiques, signada i datada en 1638; de Pieter Van Donin Bosch, Interior domèstic, obra amb traç de signatura i datada en 1642; de Cornelis Kruys, Naturalesa morta amb gerra de peltre, got roemer i pernil, 1645-50 ca., i de Salomon Rombouts, Paisatge hivernal amb figures, 1660 ca. Miguel Cebrián Antigüitats mostrarà un gran gravat acolorit a mà del s. XVIII, francès, que representa a la família de Luis XIV passejant per les Tullerías. Javier Martí presenta una selecció de pintura antiga i del s. XIX, com l’oli Paisatge d’hivern, de Thorvald Nisss(1842-1905), i Paisatge, de Nordhal Grove (1822-1885). La Galeria Jordi Pascual, amb més de deu anys en el sector artístic del país, està especialitzada en la pintura dels s. XIX i XX, així com contemporània i d’avantguarda d’artistes espanyols i internacionals de renom. A Almoneda 2013, assistirà, entre moltes unes altres, amb un oli de Miquel Barceló, Peinture fi de Siècle, 1997, amb especial interès per tenir un format mitjà i una composició original. Així mateix, mostrarà obra d’Emilio Grau Sala,Maternitat, que destaca per la sensibilitat i calidesa que transmet, i de Joaquín Mir, El poble, 1925, que mostra una vista de Sant Quirze de Safaja. Ramón Portuondo Wakonigg, fundat en 1970 a Bilbao, i present a Madrid des de 1981, oferirà antiguitats en general, sobretot europees, com a mobles, rellotges, porcellanes, plata, arqueologia, així com pintura i escultura del s. XX. És el cas de l’oli d’Elie Anatole Pavil, datat en 1930. Valentin Kovatchev Art Gallery tornarà a estar present en la Fira, com en els últims 15 anys, per presentar una selecció d’obres inèdites de l’artista i galerista inspirades en la música i els cavalls, principalment, sempre amb la singularitat i mestratge que caracteritza la seva obra. A més, completarà la seva oferta peces d’altres artistes com Soledad Fernández, Carlos Andino, Irene Lopez de Castro, Ginard i Luis Pavón.\nDes de 2009, Francisco Retamero presenta a Almoneda olis, gravats i obra gràfica en general i en aquesta ocasió vol sorprendre al visitant amb els seus últims treballs; quadres de realisme màgic en diferents grandàries i preus per a totes les butxaques. Especialitzat en art contemporani, la galeria Pedro de Miguel proposarà peces de petit i gran format, abstracció, nova figuració, i obra recent d’artistes com Pedro de Miguel, Juan José Vicente i Seila Otxandiano. Calvell & Morgades, entre una altra selecció d’objectes, assistirà amb un dibuix de José San Bartolomé Llaneces, una escena quixotesca en un pati sevillà. Pastís sobre paper. Per la seva banda, la Galeria El Cisne també apostarà per pintura espanyola dels segles XIX i XX, avantguardes històrica juntament amb artistes moderns i contemporanis consagrats. Víctor i Fills, especialitzada en avantguardes històriques espanyoles i art contemporani d’artistes consagrats dels segles XX i XXI, i emergents del panorama artístic nacional i internacional, assistirà igualment a la Fira amb interessants obres. A aquests antiquaris i galeries d’art se sumen les propostes d’altres com Lorenart, Anna Ruiz Galeria d’Art, Art Petritxol, Art Galeria, Ferrer i Roig, Galeria Hispànica, Galeria Marita Segòvia, Fortuny i Ramón i Cabrera, entre uns altres, que mostraran interessants pintures i escultures d’autors contemporanis.\nAlmoneda, fira organitzada per IFEMA, tindrà lloc en el pavelló 3 de la Fira de Madrid, del 6 al 14 d’abril i en un horari ininterromput de 12 a 21 hores. El dimarts dia 9 d’abril se celebrarà la jornada de portes obertes amb accés gratuït per a tots els visitants.\nEtiquetes: Fira Almoneda 2013


Les T.I.C.-T.A.C. a l'educació: Board800: compartir un panell de dibuix\nBoard800: compartir un panell de dibuix\nBoard800 és una eina que permet a diversos usuaris compartir un mateix panell de dibuix per Internet, ben pensat és una mena de una pissarra en la qual tots poden veure el contingut al mateix temps que es publica.\nHi ha diverses pàgines, permetent a diferents usuaris treballar amb cadascuna en cas de ser d'interès per a l'objectiu de l'activitat. Només heu de crear una nova sessió i divulgar l'enllaç per convidar els participants.\nHi ha la possibilitat d'instal lar l'aplicació en un servidor propi, encara que aquesta opció no és gratuïta i té un preu proporcional al nombre de llicències sol.licitades.\nPublicat per Joan Calvo a 7:42\nEtiquetes de comentaris: competències, didàctica, eina web 2.0, imatges, pissarra digital, publicar fitxers on-line, recursos gratuïts


Els dies 30 i 31 de març la Regidoria de Comerç de l'Ajuntament de Manises ha organitzat la II edició de la Ruta de la Tapa, en la qual participaran 15 bars i restaurants de la ciutat de Manises. Durant dos dies manisers i visitants tindran l'oportunitat de tastar elaborades tapes les quals podran ser votades. Per tal de participar en el sorteig dels dos sopars s'ha d'obtindre el segell de quatre establiments diferents en la targeta de participació i després depositar-la a qualsevol urna que es trobaran als diferents locals. L'Ajuntament de Manises sortejarà entre els i les participants dos sopars per a dues persones en l'establiment que obtinga la tapa guanyadora i també aquell que aconseguisca quedar en segon lloc. L'Associació de Comerciants de Manises (Ascoma) participa també en aquesta iniciativa, i repartirà entre els seus clients vals de descompte per a canviar en els establiments participants. Els locals que participen serviran les tapes com a mínim entre les 13:00 i les 15.00 hores i entre les 20:30 i les 23:00 hores. El preu de cada tapa amb beguda és de 2 euros. Els establiments que participen enguany són un total de 12: Cafè Sant Joan, Bar casa Canales, Cafeteria Bocateria Tucán Tucán, Restaurante Pepe, Bocatería Teresa, Ludoteca Magic Mon, Asaor Isabel, Cafeteria Magda, Pastissipa, Cafè boutique Entre Hores, MAKOKIS-Siota, La Bonita de Manises, Racó Maniser, La Cuina dels Mestres, i Obradors Cafeteria. La regidora de Comerç Carmen Moreno ha destacat que «es pretén establir una certa periodicitat ala llarg de l'any en la realització d'aquesta ruta de la tapa per tal d'afavorir l'oci local». A més, la regidora també ha destacat que «és molt destacable l'augment de locals que han participat en aquesta edició i esperem que a poc a poc continuen participant més bars i restaurants en aquesta gran incitativa». A l'edició anterior la tapa guanyadora va ser «El Pastramito» del Cafè Sant Joan, al qual es va donar recentment un diploma acreditatiu amb la finalitat de reconéixer el merescut premi i donar el tret d'eixida a la II ruta de la Tapa de Manises.


Articles – Pàgina 3 – arpArq\nVisita d’obres al reforç amb fusta de forjats a l’Institut d’Estudis Ilerdencs\nL’Insitut d’Estudis Ilerdencs ocupa l’edifici de l’Antic Hospital de Santa Maria, edifici gòtic civil català, molt significatiu i únic, de la ciutat de Lleida.\nLes obres de l’Hospital de Santa Maria s’iniciaren el 1454 sota direcció d’Andreu Pi, mestre d’obres de la Seu Vella; el final d’obra fou el 1519.\nEl 1704 s’encarregaren les bigues de fusta destinades als sostres de planta primera i planta segona que necessitaven ser substituïts; el 1705 s’enderrocaren els sostres fets malbé per substituir-los amb les bigues encarregades l’any anterior.\nEl mestre de cases de Lleida Joan Melet va refer els sostres de planta 1a i 2a l’any 1705, segons consta en documentació histórica. A la part superior d’un revoltó s’hi va trobar el grafit “Feta x Melet” que hauria fet el propi mestre de cases.\nEl 2013 es comença a detectar bigues amb trencaments parcials a flexió, i posteriorment algunes bigues fan trencaments gairebé totals a flexió, moment en què es comença a tancar a l’ús i a desallotjar les plantes superiors de l’edifici. Els trencaments foren deguts a unes càrregues i sobrecàrregues excessives i prolongades en el temps.\nA partir de de 2014 s’iniciaren els treballs d’enderroc de paviments de planta segona (amb seguiment arqueològic) i posteriors fases de reforç per zones, efectuant-se durant el 2015 la fase 4, que fou la fase més important quant a superfície d’actuació i que completava el reforç del sostre de planta primera.\nEls mesos de maig i juny de 2015 es van fer dues visites d’obra de la 4a fase d’obres de restauració de l’IEI, consistents en la reparació i reforç del sostre de bigues de fusta de la planta primera (terra de planta segona). Aquestes bigues de fusta, documentades històricament de la reparació i reforma de 1705, i algunes bigues originals de l’edifici (construït entre 1454 i 1519) es repararen i es reforçaren amb fusta conífera. Reparació amb fusta perquè és el material original, perquè és el material amb què ho hauria pogut repar el mestre de cases que bastí el sostre, perquè és un material lleuger, perquè són llums importants de 7,60 m lliures, i perquè és fàcil de treballar. La present reparació no és una substitució funcional com faria un sostre nou i pesat de formigó armat o de bigues d’acer, sinó que és una solució en què s’afegeix secció de fusta per sobre (aprofitant el gruix dels varis paviments superposats que hi havia) i es fixà mecànicament amb cargols per fer treballar tota la secció de forma solidària. A sobre de les bigues reforçades s’hi col·locava un tauler contralaminat com a capa de repartiment.\nPosteriorment faltaven les fases posteriors de repicats i lectura de paraments, serveis, instal·lacions, paviments, i acabats i revestiments per a la seva posada en servei.\nUn cop s’hagi posat el parquet en fases posteriors, el resultat serà un sostre reparat i reforçat amb un pes propi menor.\nAutor Publicat el 15 maig, 2015 29 març, 2019 Categories Articles\nL’arpArq ha signat un conveni de col·laboració amb l’associació GRETA, Grup de Recuperació i Estudi de la Tradició Arquitectònica.\nGRETA és una associació amb entitat propia creada el 2015 que té l’objectiu d’incidir en la consiència i la sensibilització de la ciutadania sobre el patrimoni arquitectònic tradicional.\nL’activitat formativa essencial que està desenvolupant el projecte GRETA és el Curs de Mestratge en Construcció Tradicional, adreçat a contractistes i tècnics que vulguin especialitzar-se en les tècniques de la construcció popular a casa nostra i que es desenvolupa en col.laboració amb la Unió d’Empresaris de la Construcció de Girona ( UEC ).\nMalgrat les seves especificitats, entre les dues associacions hi ha una voluntat de sinèrgia i de col·laboració. Una de les principals finalitats de totes dues associacions és la de divulgar el coneixement en matèria de restauració i rehabilitació del patrimoni arquitectònic. I és d’interès mutu potenciar aquestes activitats formatives i de divulgació mitjançant la posada en comú i l’intercanvi del coneixement que es divulga a través de les respectives activitats.\nAutor Publicat el 30 juliol, 2014 11 novembre, 2018 Categories Articles\nFa uns dies ens va arribar la següent informació referent a l’hospital de Sant Pau. Tot i que tard, creiem oportú fer-ne difusió:\nEn document adjunt, us enviem informació sobre una acció que realitzarem el dia 24 de febrer de 2014, en el conjunt històric i artístic “Hospital de la Santa Creu i Sant Pau”, Barcelona.\nLa nostra intenció és deixar constància de la precarietat laboral que patim i de les seves conseqüències en la conservació del Patrimoni Cultural.\nAgrairíem la màxima difusió de l’acció.\nProfessionals que treballem en l’àmbit de la conservació-restauració de Patrimoni Cultural.\npanflet st pau\nAutor Publicat el 27 febrer, 2014 22 febrer, 2018 Categories Articles\nConsolidació , Manteniment : La intervenció mínima\nLes estabilitzacions i consolidacions a les restes del Monestir de Vallsanta amb formigó de calç, les teulades de Sant Martí de Llesp, els llosats de Sant Climent d’Iran, els llosats, estructura i paviments de Sant Iscle i Santa Victòria de Surp i els paviments de Sant Bartomeu de Bellpuig, són alguns exemples de com la preservació del Patrimoni Arquitectònic no precisa, de vegades, d’intervencions de gran envergadura ni de grans pressupostos.\nEn aquest article s’aporten dades i tècniques sobre actuacions que, a partir del criteri de la mínima intervenció, tenen la voluntat de ser útils, econòmiques , de baix impacte i amb mínims efectes secundaris en els elements patrimonials. Continua llegint «Consolidació , Manteniment : La intervenció mínima»\nAutor Publicat el 2 juliol, 2013 16 abril, 2017 Categories Articles


9 de març de 2018 18:10\nCom ja he dit en més d’una ocasió, no sóc advocat i per tant desconec el funcionament de la justícia com una gran majoria de ciutadans. Per la qual cosa per escriure aquest article he recorregut a un lletrat amic i a consultes a diversos mitjans a través d’Internet.\nUn cop recollida tota la informació voldria comentar l’actual situació dels polítics catalans, actualment a la presó o a l’exili, així com als responsables d’Òmnium Cultural i l’Assemblea Nacional Catalana.\nUn pres polític és qualsevol persona a la qual es manté a la presó, sense haver comès un delicte tipificat sinó perquè les seves idees suposen un desafiament o una amenaça per al sistema polític establert, sigui aquesta de la naturalesa que sigui. Es distingeix del pres de consciència, que es caracteritza per la no ocupació ni propugnació de la violència.\nSegons l’Assemblea Parlamentària del Consell d’Europa, un pres polític ha de considerar-se com a tal únicament si…\nLa detenció ha estat efectuada violant alguna de les garanties fonamentals establertes en el Conveni Europeu dels Drets Humans o qualsevol dels seus protocols. En particular, llibertat de pensament, consciència, religió, llibertat d’expressió o informació, llibertat de reunió o associació.\nLa detenció ha estat imposada per raons purament polítiques sense connexió amb cap altre tipus de delicte tipificat.\nLa durada de la detenció o les seves condicions són clarament desproporcionades pel que fa al delicte del qual s’ha declarat culpable o se sospita que va ser comès\nEl subjecte és detingut de manera discriminatòria en comparació d’altres persones.\nLa detenció és el resultat de procediments que van ser clarament injusts i això pogués estar relacionat amb els motius polítics de les autoritats.\nTot i aquestes consideracions he estat amatent a les diverses declaracions de juristes que han expressat les seves opinions al respecte, entre ells destacaria al fiscal i jutge emèrit del Suprem, Martin Pallin i el catedràtic de dret constitucional Javier Pérez Royo. Els dos personatges han expressat, sense tecnicismes i en llenguatge planer, que els presoners als quals feia referència els consideren presos polítics.\nExisteixen moltes altres raons que avalen aquesta opinió. La revocació del Suprem quan va anul·lar l’ordre de detenció europea contra Puigdemont va ser la primera. No intentar-ho quan el president va anar a Dinamarca, la segona. Que ni tan sols s’ho plantegin en el cas d’Anna Gabriel que és a Suïssa, la tercera. I que 650 juristes de tot l’estat manifestin el mateix, la quarta.\nPer últim fixem-nos en el comunicat que Amnistia Internacional ha difós després de saber que el Tribunal Suprem espanyol havia denegat la petició d’alliberament de Jordi Sánchez i que en demana es retiri l’acusació de sedició i rebel·lió contra ell mateix i Jordi Cuixart. “Són injustificats i, per tant, s’han de retirar” ha declarat.\nDavant d’un problema polític que Rajoy ha creat i no sap com solucionar, la justícia, amb una més que dubtosa separació de poders, està actuant per ordre de la fiscalia que depèn del Ministeri de Justícia. És normal aquesta situació? The Guardian, El Times i molts altres mitjans europeus i nord-americans denuncien la situació que es viu a Espanya.\nI vostès, benvolguts lectors, creuen que es tracta de polítics presos o de presos polítics?\nobserván lo mond 9 de març de 2018 19:22 El 19:22\nSON PRESOS POLITICS PER RAO DE LES SEVES IDEES, DE LE SEVA LLUITA PERQUE LO POBLE PUGUI EXPRESAR LA VOLUNTAT PER UN MOND MES JUST, PER DEFENSA LO PACIFISME EN TOTES LAS REEVINDICACIONS NACIONALS E SOCIALS.\nJosep M 15 de març de 2018 23:00 El 23:00\nSols espero que tan els politics.fiscals i jutges que han promogut aquesta situacio estuiguin uns anys a la preso, perque ells si que estan cometent un delicte.


Virus, troians, propaganda… Windows permet a tots aquests que entrin al teu ordinador massa fàcilment. El temps mitjà que un PC amb Windows (connectat a Internet i amb la instal·lació per defecte del “Service Pack 2”) triga en infectar-se és de 40 minuts.\nAixí que o… 1) instal·les un tallafocs, 2) instal·les un antivirus, 3) instal·les un programari per evitar la propaganda, 4) et desfàs de l’Internet Explorer i de l’Outlook (i els canvies pel Firefox i el Thunderbird), i 5) pregues perquè els pirates no siguin tan llestos per a saltar-se aquestes proteccions i perquè, si es descobreix una falla de seguretat, Microsoft trigui menys d’un mes en tenir disponible una actualització (la qual cosa no passa molt sovint). O pots instal·lar Linux i dormir profundament a partir d’ara.\nCom ja hem parlat a la secció de “virus”, el programari de codi obert (per exemple Linux) vol dir que més ulls comproven el codi. Qualsevol programador del Planeta Terra pot baixar-se el codi, pegar-li una ullada, i veure si té cap falla de seguretat. En canvi, l’única gent que té permès mirar el codi font de Microsoft (la seva recepta) és la gent que treballa per a Microsoft. Això són centenars de milers (tal vegada milions) contra uns pocs centenars. Això és una gran diferència.\nPerò realment, el problema no és quantes falles de seguretat té un sistema, comparat amb els altres. Si hi ha moltes falles, però ningú no les ha descobertes encara (inclosos els pirates), o hi ha poques (que no comprometen una part important del sistema), els pirates no podran fer un gran mal. El problema realment és com de ràpid és resol una falla de seguretat una vegada és descoberta. Si una falla de seguretat es descobreix en un programa de codi obert, qualsevol de la comunitat de codi obert pot pegar una ullada i ajudar a resoldre-la. La solució (i l’actualització) normalment apareix en uns pocs dies, a vegades fins i tot en hores. Microsoft no té tanta mà d’obra, i normalment publica els pedaços de seguretat un mes després que la falla de seguretat és descoberta (i a vegades publicada): això és més que suficient perquè els pirates facin el que vulguin amb el teu ordinador.


Ajuts a les entitats per fomentar la igualtat en el treball – aeQual 2.0\nIgualtat de gènere / Notícies / Propostes i experiències innovadores\nAjuts a les entitats per fomentar la igualtat en el treball\n28 març 2017 08 maig 2017 aeQual_2.0Deixa un comentari\nEl Departament de Treball, Afers Socials i Famílies ha obert la convocatòria ordinària per a la concessió de projectes i activitats, dirigida a entitats de l’àmbit de les polítiques socials. Enguany, entre les línies d’actuació que contempla aquesta convocatòria, i que abarquen tots els àmbits competencials del Departament, s’ha inclòs la línia M, corresponent a actuacions per al foment de la igualtat d’oportunitats de dones i homes en l’àmbit laboral.\nAquesta línia d’actuació defineix dos tipus d’ accions subvencionables. Per una banda les accions de sensibilització i promoció de la igualtat en l’àmbit laboral i, per l’altra, l’elaboració d’eines i materials per fomentar la igualtat, relacionats amb la igualtat salarial, la lluita contra els estereotips, la segregació ocupacional i l’accés de dones a càrrecs directius o el foment de la coresponsabilitat i la prevenció de l’assetjament sexual i per raó de sexe.\nEl període per presentar les sol·licituds finalitza el 25 d’abril i el pressupost total per aquestes actuacions per al 2017 és de 84.210,52€.\nImatge: Igualdad, Yolanda, Flickr, sota llicència Creative Commons\nEines contra la ‘sorda’ violència masclista a la feina


Katy Perry, Take That i Lady Gaga, censurats a la Xina\n3 min. Madrid 27/08/2011 15:56\n260x366 Katy Perry no agrada a les autoritats xineses Katy Perry no agrada a les autoritats xineses\nParlem de la Xina, el Regne Unit, els EUA o Mèxic. Els motius esgrimits al llarg de la història per intentar silenciar cançons han estat sempre els mateixos: imatges titllades d'"obscenes", llenguatge groller, presumptes heretgies, crítiques socials, incitació al consum de drogues o apologia del terrorisme.\nDestaquen els EUA. A la Super Bowl de 2006, els Rolling Stones van haver d'amputar del tema Start Me Up la frase " you make a dead man come" (que podria interpretar-se com "fas que un mort es corri"), i de Rough Justice la paraula cock, un sinònim vulgar de penis.\nDesprés del destape, presumptament accidental, d'un pit de Janet Jackson en una altra final de la Super Bowl, les retransmissions es fan allà amb mitja hora de retard respecte del directe per tallar allò que no es considera apte, com la cançó American Idiot dels Grammy de 2005, malgrat que els seus autors, Green Day, van obtenir el premi al millor àlbum de rock.\nLa cadena MTV és la degana en l'observança del pudor en els vídeos musicals, sobretot pel que fa a qüestions sexuals, i Madonna és sens dubte la seva principal damnificada, amb una llarga llista de vídeos omesos que va començar el 1990 amb Justify My Love.\nAmb I Want Your Sex ( Vull el teu sexe), George Michael va ser número u en múltiples països tot i que en molt casos només va ser emesa en horari protegit. L'artista va declarar que només volia enaltir la bellesa del sexe en una relació monògama. Michael va arribar a llançar una altra versió substituint el terme " sex" per " love" (amor), un recurs que, 25 anys després, se segueix emprant per saltar el veto d'aquesta i altres cadenes, com han fet recentment Cee-El Green amb Fuck You ("Que et fotin") i Forget You ("Oblidar-te"), i Enrique Iglesias, que va passar de la tòrrida Tonight (I'ma fucking you) a Tonight (I'ma loving you ).\nAmb el temps, els artistes han trobat en la censura de MTV i l'alternativa d'internet un poderós aparell promocional, com bé saben Robbie Williams ( Rock DJ) i les sadomasoquistes propostes visuals de Rihanna ( S & M) i Thirty Seconds to Mars ( Hurricane). Paul McCartney va veure com MTV va vetar Big Boys Bickering per considerar que hi havia massa paraules obscenes en aquesta protesta per la negativa de l'expresident George Bush a signar un tractat ecologista. Però a casa, els britànics no han tingut més sort.\nEliminada durant anys de la BBC, les males llengües diuen que els Sex Pistols i el seu God Save The Queen (" Déu salvi la reina" o " Déu afaiti la reina", segons es pronunciï), no van arribar a ser número 1 al 1977 per una ingerència externa. Aquesta cadena també havia prohibit el 1967 el tema A Day In The Life dels Beatles. El motiu va ser la frase I'd love to turn you on ("M'agradaria excitar") que, segons la BBC, convidava a consumir drogues.\nLa mateixa lectura va rebre Perdido en mi habitación de Mecano a Mèxic, un altre habitual en els titulars musicals. Mónica Naranjo, Miguel Bosé, Homes G i els nadius Molotov, Alejandra Guzmán o Los Tigres del Norte han patit allà el pes de la censura. Naranjo es va veure forçada a canviar l'expressió "puta realitat" per la de "crua realitat" en el seu tema Sobreviviré i l'emissió de Sufre mamón, d'Hombres G, va estar prohibida durant anys.


Aquesta campanya té com a objectiu incentivar el consum en el comerç local a través dels bons de consum “xecs compteambtu”, per a realitzar compres en els diferents establiments de la ciutat que s’adherisquen a la campanya. Podran adherir-se, fins al 9 de novembre, aquells establiments de venda al detall que no podien obrir durant l’estat d’alarma de març. Trobaran tota la informació al web www.jocompreaoliva.es\n“Aquest programa resulta de gran interés per a la reactivació econòmica i comercial en aquest moment, ja que és una activitat de dinamització que repercuteix directament en l'increment de les vendes i augmenta l'atracció dels clients cap als establiments comercials“assegura la regidora de Comerç, Mercats i Consum, Yolanda Balaguer.\nPer a la realització de la campanya es distribuiran els “xecs compteambtu” per un valor de 100.200 € dels quals l'Ajuntament aporta 33.340 € per donar suport als comerços d’Oliva que s’adherisquen a la campanya mitjançant la plataforma “jocompreaoliva”.\nLa campanya consistirà en posar en circulació 3.334 “xecs compteambtu” per valor de 30 € cadascun, que es podran gastar en qualsevol dels comerços adherits a la campanya, del 9 de novembre fins al 9 de desembre. L’avantatge per als consumidors és que tindran un valor afegit del 33%, ja que per cada 20 € que abonen per adquirir el xec, tindran un poder adquisitiu de 30 € que podran realitzar amb el "xec comptemambtu" en qualsevol comerç.


Centre Excursionista Àliga: Ròc Blanc i Baixollada, sostres del Donasà\nRòc Blanc i Baixollada, sostres del Donasà\nA l’extrem oriental del departament francès de l’Arièja s’estèn la comarca occitana del Donasà, entre el coll de Palhèras i el riu Aude, al nord del Capcir. La seva capital és Queragut (Quérigut en francès), on es conserven les restes dels seu històric castell (s. XII). Pels seus boscos, aquesta comarca és coneguda com el Quebec de l'Arièja. El seu punt culminant és el pic de Baixollada (2546 m), però més famós és el seu veí, l'escarpat Roc Blanc (2542 m), símbol del Donasà. L’objectiu inicial d'avui era pujar només a aquest cim, però al final hem pogut assolir-los tots dos en una magnífica jornada de muntanya.\nDes de la Cerdanya anem, per Sallagosa, al coll de la Perxa i Montlluís, on ens desviem per la carrretera D-188 en direcció a La Llaguna, Matamala, Formiguera i Puigbalador, per agafar després a l'esquerra la D-16 en direcció a Queragut. Als 4 Km deixem aquesta carretera per seguir a l’esquerra per la ruta forestal de Bosc Negre, pista planera en bastant bon estat que desprès d’uns 11 Km arriba al minúscul refugi forestal de Laurenti, on deixem el cotxe.\nDes del refugi de Laurenti (1616 m) continuem uns metres per la pista, fins al pont de Botadiol, d’on surt el camí senyalitzat cap a l’estany de Laurenti. Aquest camí, ample però costerut, va pujant per un bosc d’avets i faigs que més amunt donen pas al pi negre. Anem sortint a diversos replans i, després de travessar un pedregar, baixem uns metres i arribem a l’estany de Laurenti (1936 m) (1 h), lloc idíl·lic freqüentat per pescadors i campistes els cap de setmana, però que aquest dilluns de bon matí es troba encara solitari.\nAbans de vorejar-lo per la dreta, ens desviem uns metres a l’esquerra per travessar una pasarel·la i poder veure, des de la seva riba, el cercle de muntanyes que tenim al davant: a l'esquerra, encapçalant la cresta de Laurenti, el pic de la Tribuna (2499 m), al fons, el pic de Baixollada (2546 m) i a la dreta, sobre l’estany, l'imponent Ròc Blanc (2542 m). Retornem al camí per flanquejar l’estany per la dreta, passat el qual, per un pas entre roques, enfilem la vall.\nAnem per un camp ple de gencianes grogues (Gentiana lutea) que, com podem observar, malgrat que la planta s’assembla al veladre, les flors són completament diferents. El camí, senyalitzat amb fites i marques de pintura, travessa primer un sector de blocs granítics i després va guanyant alçada per la banda dreta de la vall, per sota el vessant sud del Ròc Blanc.\nDeixant enrera l'estany de Laurenti\nSobre unes roques prop del camí unes marmotes ens observen, entre encuriosides i vigilants. Més amunt, el camí gira cap a la dreta per guanyar una careneta sota la qual hi ha un petit estany (2250 m) (2.10 h), normalment sec a finals d’estiu.\nEstanyol sota el coll de Laurenti\nVista de la pujada, prop del coll de Laurenti\nContinuem en direcció nord-oest, pujant en llaçades per un fort pendent, fins assolir el coll de Laurenti (2400 m) (2.30 h), on trobem un senyal de ferro de la Reserva de Fauna d’Orlú, espai protegit que ocupa la part alta de la llarga i profonda vall d’Orlú que podem albirar a l’altre costat del coll, a l’oest.\nDes del coll girem a la dreta en direcció nord-est per enfilar el camí cap al cim. Guanyem alçada amb més llaçades i després flanquejem fins a la base del Ròc Blanc. Grimpem els darrers metres per uns blocs de granit i assolim l’estret cim del Ròc Blanc (2542 m) (2.50 h), format per un caòtic amuntegament d’aquests blocs.\nPujant al cim, amb la vall i la Dent d'Orlú al darrera\nL'aeri camí cap al Ròc Blanc\nAbans del cim, una esplèndida visió de l'estany de Laurenti\nVista de la pujada final al cim; enfront, la cresta de Laurenti\nSobre els blocs culminants del Ròc Blanc\nAl cim gaudim d’un panorama molt dilatat en totes direccions: massís de Sant Bertomièu (sobre la pedrera de talc de Trimóns), pic de Tarbesó, Dent d’Orlú, muntanyes d’Acs (pics d’Esquena d’Ase i Estanh Faurí), Puigpedrós de Lanós i Puig de Coma d’Or, Carlit, Piques Roges, Puig de la Portella Gran, Puig Peric i Petit Peric, Madres, Canigó, etc.\nDes del Ròc Blanc podem veure, en direcció sud, els dos pics de Baixollada, al final d’un gran replà herbat que es troba unit al coll de Laurenti per una petita cresta, entre els vessants d’Orlú i de Laurenti. Fa un dia magnífic i ens animem a intentar-ho.\nDe nou al coll de Laurenti; enfront, les muntanyes d'Acs\nRetornem al coll i ens apropem a la cresta. Uns excursionistes que també hi van ens indiquen el punt clau: una estreta esquerda entre les roques, que s’ha de passar de costat; un cop a l’altra banda, el camí de la cresta es fa evident, i amb una curta estona de fàcil grimpada atenyem el replà, vora l’imperceptible, des d'aquí, pic de Canras (2440 m), mentre que al davant nostre s'alcen els dos pics de Baixollada, el principal a l’esquerra (est) i el secundari a la dreta (oest).\nCap al pic de Baixollada\nLa pujada final, amb el Ròc Blanc al darrera\nTravessem, doncs, aquest replà en direcció al cim principal, que assolim després d’una curta i suau pujada final. El pic de Baixollada (2546 m) (3.50 h), un xic més alt però amb menys presència que el Ròc Blanc, gaudeix, a més de la mateixa panoràmica, d’una visió completa, al nord-est, de la vall de Laurenti i, cap al sud, de la capciresa vall de Galba, encapçalada per la Portella d’Orlú i els cims de Puig Terrers, pic de Morters i pic de l’Home Mort.\nPics de la Tribuna i del Pla Bernat, des del pic de Baixollada\nVall de Laurenti\nSatisfets per totes aquestes panoràmiques, i com sigui que el temps va passant, decidim que no cal apropar-nos al cim secundari, vint metres més baix, que s’aboca directament sobre la vall d’Orlú. Per retornar a l’estany de Laurenti no ens caldrà travessar altre cop el replà i la cresta. Baixem del cim i, sense apartar-nos de la carena, no triguem en trobar una fita que indica, a la dreta, l’inici d’un corriol per on entrem a una canal herbada de forta inclinació però molt oberta, que baixa a la vall de Laurenti.\nLa canal per on hem baixat\nA la sortida de la canal arribem a un petit replà amb una sorgència, uns metres per sota de l’estanyol que hem vorejat a l’anada, on no ens cal arribar, doncs continuem per un sender que desemboca més endavant en el camí de pujada, per on retornem a l’estany de Laurenti (5.20 h). Per alegrar-nos el camí veiem moltes plantes entre les que destaca el corniol (Aquilegia vulgaris) amb les seves grans flors blavoses i molt vistoses.\nEl blau intens de l'estany de Laurenti\nDesprés de descansar una estona fruint de la tranquilitat i la bellesa de l’entorn, travessem per una pasarel·la el rec de Laurenti (aquí tot es diu Laurenti) per flanquejar l’estany per la dreta i així acabar de donar-li la volta. A l’altre costat retrobem el camí de l’anada, per on baixem, posant atenció en alguns trams inclinats, fins al refugi de Laurenti (6.20 h), punt final d'aquesta magnífica excursió pel Donasà.\nEl minúscul refugi de Laurenti\nSECCIÓ DE MUNTANYA. Activitat realitzada el dia 23.07.12 per Isabel Benet i Ventura Amorós.\nPer l'Alta Cerdanya amb bicicleta\nRoc Colom, la torre negra


Espanya serà elegida aquest dilluns membre del Consell de Drets Humans de l'ONU pel 2018-2020\nEspanya serà elegida aquest dilluns membre del Consell de Drets Humans de l’ONU pel 2018-2020\nEspanya es convertirà, previsiblement, aquest dilluns en membre del Consell de Drets de l'ONU pel període 2018-2020, ja que solament hi ha dos candidats, Espanya i Austràlia, per a les dues vacants del grup 'Europa Occidental i altres'.\nEspanya es convertirà, previsiblement, aquest dilluns en membre del Consell de Drets de l’ONU pel període 2018-2020, ja que solament hi ha dos candidats, Espanya i Austràlia, per a les dues vacants del grup ‘Europa Occidental i altres’.\nSegons ha informat el Ministeri d’Afers exteriors i de Cooperació, dilluns que ve se celebraran a Nova York les eleccions al Consell, en les quals es cobriran 15 places pels sis grups regionals: Àfrica, Àsia-Pacífic, Europa Oriental, Amèrica Llatina i El Carib, i Europa Occidental i altres. Els membres del Consell són triats per majoria en votació secreta, pels 193 Estats membres de l’Assemblea General de les Nacions Unides.\nEl camí de la candidatura espanyola va quedar aplanat amb la decisió de França de retirar-se. En els últims anys, el Govern espanyol ha dut a terme una intensa campanya amb una candidatura articulada en quatre eixos: Drets Humans iguals per a tots, Democràcia i Estat de Dret, Desenvolupament Sostenible i Diàleg, Cooperació i Eficàcia.\nA més, el Govern espanyol es proposa impulsar les àrees en les que considera que pot aportar un valor afegit, com la promoció dels drets de les persones amb discapacitat, la lluita contra la discriminació i l’assoliment d’una igualtat d’oportunitats real i efectiva, la defensa i promoció dels drets econòmics, socials i culturals –entre ells a l’aigua potable–, la promoció de la Democràcia i l’Estat de Dret i la lluita contra el racisme, la xenofòbia i els delictes d’odi.\nEspanya ja va formar part del Consell de Drets Humans entre el 2010 i el 2013 i amb la seva tornada pretén destacar que la defensa i promoció dels Drets Humans en l’àmbit internacional és un dels valors i prioritats de la política exterior espanyola.\nAixí, Exteriors ha destacat que el Govern espanyol ha contret obligacions “molt àmplies” en matèria de Drets Humans i des dels inicis del Consell ha contribuït al seu funcionament i participa activament en els seus treballs.\nEn el plànol intern, en els últims mesos el Govern va aprovar el “I Pla Nacional d’empreses i Drets Humans” i el “II Pla Nacional sobre Dones, Pau i Seguretat”.


La llibertat s�escriu des del teu municipi! - Marta Pascal - Els blogs d'e-noticies\nConstruir un país no és només un procés que lideren uns quants. Construir-lo demana el compromís de tots: polítics, ciutadans, societat civil organitzada, petits, joves i grans. I els municipis hi tenen un paper absolutament clau. En un país com el nostre, amb més de 900 municipis, tots ells molt diversos i singulars, la feina que fan els centenars de regidors i regidores, alcaldes i alcaldesses és clau per construir un país lliure i de qualitat.\nLa potència del món municipal compromès amb el procés ja es va demostrar pocs dies abans del 9 novembre, en un acte carregat de simbolisme al Palau de la Generalitat. El proper dia 24 tenim una nova oportunitat per donar un impuls ferm i decidit a la nostra llibertat com a poble.\nEls blogs d'e-noticies - Marta Pascal - La llibertat s�escriu des del teu municipi!


El Gran Teatre de Xàtiva presenta la seua programació per a la tardor – ConeixerCanals\nL’oferta d’espectacles oferirà teatre, música, òpera, ballet, circ i música\nPUNXA PER CONSULTAR LA PROGRAMACIÓ\nXàtiva, 13 de setembre de 2019.- L’Ajuntament de Xàtiva ha donat a conèixer hui la programació del Gran Teatre de Xàtiva per a aquesta tardor, en una roda de premsa a la que han assistit la regidora de l’àrea Maria Beltrán i el coordinador del Gran Teatre Armando Vila.\nSeran un total de deu els espectacles programats a nivell municipal, que van des del teatre a la música passant per òpera clàssica, dansa, circ i ballet. A més a més, l’edifici també albergarà altra desena d’activitats programades per associacions culturals o educatives.\nLa regidora Maria Beltrán ha comentat que l’Ajuntament mantindrà els espectacles previstos fins al mes de desembre. Beltrán ha aclarit que “era important respectar totes les actuacions que estigueren tancades o també aparaulades, no desfer tot allò previst des de la legislatura anterior i respectar els compromisos adquirits per l’Ajuntament”. Tanmateix, la regidora ha avançat que l’Ajuntament assumirà l’organització de l’aniversari de la companyia Teatre de la Lluna al proper mes de novembre “ja que és una companyia xativina”, segons ha explicat Beltrán. Finalment, la regidora ha informat que s’està treballant en alguna altra contractació més per a completar la programació del mes de desembre.\nEl primer dels espectacles tindrà lloc el proper 4 d’octubre, amb un concert homenatge a Emili Vera a càrrec de Pep Gimeno Botifarra, mentre que el 18 d’octubre la dansa urbana prendrà l’escenari del Gran Teatre amb l’actuació de Iron Skulls i l’espectacle «No sin mis huesos». El mes d’octubre clourà amb l’òpera «Pagliacci» de Ruggero Leoncavallo el dia 25, on es relata la tragèdia d’un espòs gelós i la seua esposa en una companyia teatral de la comèdia de l’art.\nEn el mes de novembre, el teatre serà protagonista amb 3 funcions. La companyia Perros Daneses presenta el dia 2 l’obra «La capilla de los niños», mentre que el dia 22 es realitzarà l’espectacle «Incendis» a partir del text de Wajdi Mouhawad. També hi haurà teatre familiar el dia 9 de novembre, amb «Estrella», de Marie Teatroa, mentre que el dia 16 tindrà lloc l’espectacle de circ «Yolo», de la companyia Lucas Escobedo. El mes de novembre també portarà al Gran Teatre de Xàtiva ballet clàssic de la mà del Ballet Nacional Rus de Sergei Radchenko, que interpretarà «El cascanueces» de Tchaikovsky.\nPer últim, dos obres teatrals més tancaran aquesta programació de tardor ja en el mes de desembre. El dia 14 la companyia Sutottos presentarà l’obra «Inestable» i el dia 26, amb motiu de les festes nadalenques, hi haurà teatre infantil a càrrec de Trencadís produccions, amb «Pinocho, un musical para soñar».\nLes entrades per als espectacles aniran des dels 5 als 8 euros en el cas del teatre familiar fins als 24-26 euros en el cas de l’Òpera. El preu de les funcions teatrals es manté entre els 8 i els 12 euros. Les entrades dels espectacles es poden comprar en la Casa de la Joventut els dies laborables, en horari de 12 a 14 de la vesprada, així com en la taquilla del Gran Teatre des d’una hora abans de la funció i a la pàgina web d’Instanticket.\nA més a més, el Gran Teatre de Xàtiva també albergarà almenys una desena d’activitats culturals organitzades per associacions culturals i educatives. Durant el mes d’octubre es realitzarà una funció de teatre per als alumnes de Batxillerat, un acte benèfic d’ACOFEM i el comiat de les falleres majors de Xàtiva 2019. En novembre tindran lloc els concerts de Santa Cecília de les Societats Musicals de la ciutat, i ja en desembre se celebraran els concerts de Nadal i també el concurs de Pasdobles organitzat per la Junta Local Fallera de Xàtiva, que aquest any avança la seua data.


L’ajuntament aprova la venda dels terrenys propers a Bershka\nAmb els vots a favor de l’equip de govern i l’abstenció de CiU, ahir al vespre el ple de l’Ajuntament va aprovar la venda d’aquests terrenys de titularitat municipal. Aquests terrenys de 16 mil m2 es troben entre les naus logístiques que Inditex té entre PLF i Tordera. L’empresa que finalment adquirirà aquest terrenys és una companyia de transports, Marcotran, que treballa estretament amb la multinacional gallega en el transport de mercaderies per carretera.\nAquesta empresa acabarà pagant 90€ per metre quadrat, pel que l’Ajuntament ingressarà prop d’un milió i mig d’€, que es destinaran a inversions. L’empresa haurà d’abonar el 60% de l’import abans de 15 dies, i el 40% restant l’haurà de fer efectiu abans d’un any.\nEn aquests 16 mil m2, l’empresa preveu construir una nau de 5 mil m2 i un espai on poder estacionar la seva flota de camions.\nDurant la defensa de la venda, l’alcalde de PLF, el socialista Valentí Agustí, explicava que l’empresa Marcotran, amb seu a Saragossa, està associada amb una petita empresa de PLF, pel que la instal•lació de l’empresa a la nostra vila també implicarà la presència d’una empresa local.\nAgustí va explicar que amb aquests diners es podrien desencallar diferents inversions pendents com l’ampliació del respir, els vestuaris del Figuerassa Arena, la coberta i climatització del teatre o l’ampliació del cementiri entre moltes altres obres.\nL’altre membre del govern, Iniciativa va defensar que amb la venda dels terrenys, a banda de la repercussió econòmica, també afavorirà una millora de la salubritat de la zona d’entrada al polígon.\nJuan Andrés Osorio, el portaveu dels ecosocialistes, recorda que fins ara no hi havia cap infraestructura destinada als camions i als camioners cosa que provocava molta brutícia als carrers del polígon. Osorio reconeix, però que cal millorar l’entrada de vehicles al polígon, ja que el d’Inditex és un dels complexos logístics més importants de l’Estat.\nEn aquest sentit l’alcalde va afirmar haver mantingut contactes amb l’anterior conseller de territori i sostenibilitat, Lluís Recoder, per tal d’obrir noves sortides del complex d’Inditex entre PLF i Tordera.\nArticle anteriorL’oposició no dóna suport a la venda dels terrenys municipals prop d’Inditex\nArticle següentDetenen tres persones a Blanes quan intentaven desballestar una estació elèctrica


Rigau fitxa com a assessor un altre jove amb carnet de la JNC | Catalunya | EL PAÍS Catalunya\nRigau fitxa com a assessor un altre jove amb carnet de la JNC\nOriol Rosés, advocat de formació i sense experiència en educació, cobrarà 51.300 euros\nBarcelona 9 ABR 2015 - 12:17\tCEST\nOriol Rosés, nou assessor d'Irene Rigau.\nLa consellera d’Ensenyament, Irene Rigau, ha tornat a nomenar com a assessor un altre jove sense experiència en l’àmbit educatiu, però procedent de la JNC, les Joventuts de Convergència. Es tracta d’Oriol Rosés Belló, que des del passat mes de març ocupa la plaça d’assessor en matèria de polítiques educatives comparades amb un sou assignat de 51.304 euros anuals. Rosés, de 25 anys, és advocat de formació i ha ocupat diferents càrrecs al partit. En va ser gerent durant un any, fins a principis del 2015, quan va assumir la responsabilitat de l’àrea de Territori.\nEs dóna la casualitat que aquesta plaça, que és de lliure designació, és a dir, a dit i sense convocatòria pública, ha estat ocupada sempre per un càrrec de la JNC des de que Rigau va agafar les regnes del Departament d’Ensenyament a finals del 2010. La primera va ser Marta Pascal, presidenta de la JNC, que va deixar la plaça el maig del 2013, quan es va incorporar com a diputada al Parlament. La va substituir Pol Xart, de 24 anys, llicenciat en Ciències Polítiques i president de la JNC a Girona, un nomenament que va ser molt criticat, també pel fet que la mare del jove fos amiga de la consellera. Xart va ser ascendit uns mesos després i actualment la plaça estava vacant. Dels tres només Pascal tenia experiència destacada en la matèria, ja que havia dirigit l’àrea d’Educació a l’Ajuntament de Vic.\nSegons la resolució publicada al Diari Oficial de la Generalitat el passat 16 de març, les tasques de Rosés seran establir criteris d’avaluació dels diferents sistemes educatius establerts als països de l’entorn europeu, elaborar els informes per posar en marxa nous elements en el sistema educatiu propi, potenciar les relacions institucionals entre les diferents administracions educatives europees i gestionar les normatives europees en matèria d’ensenyament.\nRigau nomena com a assessor Pol Xart, un jove de 24 anys i sense experiència (castellà)\nLa mateixa Rigau ha reconegut en alguna ocasió que li agrada envoltar-se de gent jove. Des del Departament d’Ensenyament afegeixen que “ho acostuma a fer amb gent vinculada a la JNC. “Aquesta plaça requereix de capacitat d’anàlisi i comparativa, coneixements de gestió, mínima experiència política i gran capacitat d’adaptació i treball, a més de coneixements de community manager, requisit que el senyor Rosés compleix”, justifiquen des del Departament, que no inclouen en aquests requisits el coneixement de l’àrea educativa. Com que es tracta d’una plaça eventual no hi ha convocatòria pública ni bases amb el perfil que es demana. Rosés ha declinat atendre a aquest diari.


Els refugis de muntanya | L'escorxador\n04/05/2015 per Roser Gómez Enrich | Cap comentaris\nUn refugi de muntanya és una edificació situada a l’alta muntanya que dóna aixopluc als practicants de l’excursionisme, l’alpinisme, l’escalada, i en general qualsevol activitat desenvolupada a partir d’una certa alçada.\nEls primers refugis es varen construir a començaments del S. XX, normalment aprofitant cabanes de pastors, o les edificacions abandonades de les companyies hidroelèctriques que construïen preses per a l’aprofitament de l’aigua de desgel i llacs naturals del Pirineu.\nRefugi Colomina. Font imatge: www.feec.cat\nAvui en dia, la majoria de refugis de muntanya que hi ha en territori català es gestionen des de la Federació d’Entitats Excursionistes de Catalunya (FEEC) o bé algun centre excursionista com la Unió Excursionista de Catalunya (UEC) o el Centre Excursionista de Catalunya (CEC).\nEn general podem classificar els refugis de muntanya en tres tipus:\nRefugi bivac: estan sempre oberts i sense guarda, solen ser petits i acostumen a tenir reserva d’aigua (si n’hi ha aprop), emissora d’emergència, zona per fer foc i lliteres. Acostumen a trobar-se en llocs de difícil accés i no molt freqüentats.\nRefugi guardat: són construccions fermes, la majoria amb sistema de calefacció, instal·lacions d’aigua, serveis i dutxes, i on hi viu un o diversos guardes que ofereixen servei de menjar i allotjament, en una o més habitacions de diferents places amb lliteres. No sempre estan oberts tot l’any, encara que acostumen a oferir un espai de refugi bivac quan estan tancats. Habitualment es poden trobar en llocs emblemàtics de la muntanya i només s’hi arriba a peu.\nRefugi xalet: normalment són edificacions amb molts serveis, semblants a un hostal, que es troben sovint prop d’una pista forestal. Acostumen a estar oberts tots l’any i la capacitat variarà de l’espai.\nL’any 1987 uns quants guardes de refugi van decidir donar la volta al Parc Natural de Sant Maurici i Aigüestortes en un sol dia visitant tots els refugis. Ho varen anar repetint cada any i ha acabat convertint-se en una de les travesses de muntanya més coneguda arreu del mon: la Carros de Foc.\nDesprés d’aquesta n’han vingut d’altres, de diferents nivells, però totes tenen en comú que la travessa es fa entre refugis: Cavalls del Vent, Llacs amagats, Pass Aran, Les Portes del Cel, etc.\nPodeu trobar molta informació dels refugis i de les rutes per internet, i també a la xarxa de biblioteques públiques de Catalunya.


Tarragona Digital | Una nova era per a les Cambres de Comerç\nper Àngels Chacón 08/02/2019\nFa nou anys de les darreres eleccions a les 13 Cambres de Comerç, Indústria i Navegació de Catalunya. En aquest període hi ha hagut molts canvis en el món de l’empresa: hem travessat una de les pitjors crisis econòmiques de la història; s’estan transformant molts models de negoci degut a l’aparició de noves tecnologies digitals; s’ha intensificat el procés d’internacionalització; la competència s’ha globalitzat... I també ha canviat l’entorn de les pròpies Cambres: la desaparició de la quota cameral n’ha transformat el model de finançament i diferents canvis normatius n’han modificat la composició.\nPer això, el procés electoral per a la renovació dels plenaris de les Cambres que està en marxa dona pas a una nova era per a aquestes institucions. Les eleccions seran el tret de sortida del procés d’adaptació de les Cambres al nou entorn i, per tant, serà ara quan les Cambres definiran, en bona mesura, quin és el seu paper en la societat del futur. Per seguir estant al costat de les empreses, com hi han estat tota la vida, és imprescindible que es presentin programes electorals que s’adeqüin a les noves necessitats de les empreses i de l’empresariat, amb projectes de gestió que s’ajustin a l’actual marc normatiu i financer. Les Cambres acumulen un pòsit de coneixement, experiència i recursos que pot ajudar al creixement i consolidació de molts projectes empresarials, i entre tots hem de trobar la manera de treure-li el màxim rendiment.\nEn aquest context, la participació en el procés electoral esdevindrà un element fonamental. Els plenaris de les Cambres han de tenir la major representativitat possible, i això requereix que les 682.000 empreses censades a Catalunya connectin amb la cambra que els pertoqui per territori, facin sentir les seves necessitats i propostes als diferents candidats i votin. Una elevada participació garantirà unes Cambres compromeses amb l’empresariat i amb l’activitat econòmica i el creixement del país. I, al seu torn, els donarà valor com a interlocutor del Govern a l’hora d’aplicar polítiques públiques relacionades amb l’empresa i l’economia.\nAmb l’objectiu de facilitar i promoure la participació en aquests comicis, des de la Generalitat hem dissenyat un règim electoral àgil, senzill i segur. El vot electrònic remot, que es podrà emetre del 2 al 7 de maig, permetrà que tots els electors que ho desitgin puguin votar sense alterar el seu dia a dia, i no requeriran acreditacions addicionals a les que ja utilitzen per les seves gestions telemàtiques. El vot electrònic presencial, previst per al 8 de maig, garantirà l’exercici del vot a tots aquells electors amb menys relació amb la tecnologia. A més, s’han simplificat diferents requisits per poder exercir el dret a votar, i es farà una auditoria externa per comprovar i validar la transparència de tot el procés electoral.\nDonar pas a una nova etapa significa tancar-ne una altra. En aquest sentit, vull mostrar el més profund agraïment als actuals equips directius de les Cambres, que han hagut de fer front a un escenari complex, ple de canvis i d’incerteses, i que s’ha allargat més enllà de les seves previsions inicials, amb l’esforç i dedicació que això implica. La seva labor ha estat vital per garantir la pervivència de les Cambres, i al mateix temps mai ha deixat de banda la seva funció al servei del teixit econòmic català.\nAra toca avançar. Les Cambres estan davant de l’inici d’una nova era. I comptem amb tots els empresaris i empresàries perquè participeu en el procés electoral, connecteu amb les Cambres i les continueu fent vostres.


BARISTA II: Nivell avançat. Latte art\nReferència 42 Duració 8h Preu 180 Fecha 23/03/2019 Horari Dissabtes (Pendent de confirmar) Places 6 Docent/s Eduard Mató On Hostaljobs. C/Migdia, 40, 1-2. Girona\nFORMACIÓ SOTA DEMANDA AMB GRUPS REDUÏTS.\nFormació completa dirigida a tots els interessats a conèixer el fascinant món del cafè, i que busquen desenvolupar un coneixement bàsic d'aquest producte, la seva avaluació, descripció i tast.\nÉs un curs de caràcter teoricopràctic, amb exercicis pensats per consolidar els conceptes abordats. La formació inclou pràctiques de tast, comparativa de cafès i preparacions, entre altres recursos formatius.\nBARISTA II: NIVELL AVANÇAT - LATTE ART 8h.\nMàquina expresso i molí / pràctica\nL’Expresso perfecte / pràctica\nEmulsió i vaporització de la llet / pràctica\nEl Cappuccino perfecte / pràctica\nLa tècnica del Latte Art teòrica / pràctica\nPràctiques: Latte cor i tulipa teòrica / pràctica\nCoffee painting. Elaboració de dibuixos amb bastons teòrica / pràctica\nNeteja estació barista teòrica / pràctica\nS' ENTREGA CERTIFICAT OFICIAL DE LA F.E.R.H. AMB VALIDESA ESTATAL: +60€


6- Èpoques d'èpiques - Recerca en Accio\n27 gener 2017 | basic, Post de projecte\nImatge: un explorador de l’expedició de Mawson empentat contra el vent\nL’exploració de l’Antàrtida, com la de l’Àrtic, és plena d’històries èpiques. Algunes, com l’arribada d’Amundsen al Pol Sud o la supervivència de Shackleton i els seus homes després que el glaç els atrapés i destruís el vaixell, ja formen part de la llista de gestes il·lustres de la humanitat. D’altres, però, van acabar amb tragèdia; la més coneguda, la del grup de Scott que, després d’arribar al Pol Sud i veure que Amundsen els havia guanyat per poc, van morir durant la tornada.\nVa ser un any mogut, aquell 1912. Eren temps de la primera gran guerra, de treure pit i orgull nacional, de triar entre la trinxera o el gel.\nMentre Scott moria d’esgotament, fred i decepció, el jove Douglas Mawson muntava una cabana refugi en una banda de l’Antàrtida encara inexplorada, la que mira a Austràlia. Als 30 anys ja havia fet expedicions amb Shakleton i Scott, i se li reconeixia una gran perícia amb el trineu de gossos. Scott li va proposar que s’unís a ells, però sortosament Mawson va refusar. Volia liderar la seva pròpia expedició en nom d’Austràlia. Van sortir de Hobart, com nosaltres, a bord de l’Aurora. Després de recórrer un bon pany de costa sense èxit, van trobar un braç de mar protegit amb un pla rocallós que serviria per instal·lar-s’hi. El lloc no podia ser millor, si no fos que, com van trigar poc a descobrir, és l’indret probablement més ventós que hi ha arran de mar en tot el planeta. Hi van passar l’estiu i la primavera tot explorant i cartografiant les costes, i fent experiments i observacions.\nMawson, a la dreta, en una imatge presa al Pol Sud Magnètic.\nVan trampejar l’hivern a recer del refugi. La primavera següent, en una exploració terra endins, un dels trineus va caure en una esquerda de la glacera a 500 km del refugi, i es va endur un dels tres homes, els gossos i bona part de les provisions. Enmig del torb, Mertz i Mawson van bregar per anar tornant, tot menjant-se els gossos que quedaven i que, com ells, estaven moribunds d’esgotament. Fins que Mertz també va morir, intoxicat per la vitamina A del fetge dels gossos, i superat per les circumstàncies. Mawson va fer els últims 180 km tot sol, i se’n va sortir. L’esperaven 5 homes, tots els altres ja havien salpat amb l’Aurora. Encara va passar un altre hivern allà baix, i va tornar convertit en heroi nacional.\nSi us ho explico és perquè precisament entre demà dissabte i diumenge arribarem ben a prop d’on va desembarcar Mawson, per estudiar els canvis en la glacera que du el nom del malaguanyat Mertz.\nCent anys més tard, quina diferència. No és època d’èpica, la nostra. Ara és arribar, desplegar un munt de mitjans tecnològics, i anar-se’n. Sempre comunicats amb els de casa, i sense gaire patiments. Sí que hi ha aventura, però és d’una altra mena: la de les preguntes, la de buscar allò que és nou, la d’adaptar-se, la de la convivència i el consens. Al capdavall, l’aventura és un estat d’ànim, una manera de prendre’s la vida.\n“Boot camp” d’entrenament a la coberta d’helicopters, per als qui volen mantenir la forma i cremar la rutina\nAra bé, salvant els riscos, el treball físic i el concepte del temps, el nostre dia a dia no deu ser tan diferent del d’aquells exploradors. A les 6 del matí ja estem prenent mostres i agafant embranzida. Esmorzem a les 7:30 a base de torrades amb mantega, melmelada, formatge o salami, i alguna semolina o pourridge de formatge. Suc, cafè amb llet. Tornada a la feina. A les 11:30, dinar a base de sopa de blat negre i pilota, o de remolatxa o verdures, i carn o peix amb coliflor, pasta o algun cereal.\nLa sortida de la cuina al menjador. Avui per sopar carn estofada i alberginia gratinada.\nDe moment, encara hi ha amanida. Mirar si et toca fer bugada. A la 1:30, “boot camp” voluntari a la coberta d’helicòpters. A les 15:30, berenar de fruita o iogurt o salsitxes, i suc. Tot, esgarrapant el temps sense parar de treballar. A les 6 del vespre, reunió d’investigadors caps de grup. A les 7:30, sopar semblant al dinar. Això sí, no hi ha mai postres, i els llaminers ho tenim magre. Sort que l’expedició compta amb el suport de la casa Lindt, i hi ha xocolata per tots els racons.\nUna de les dues bugaderies, on cadascú es renta la roba\nA les 9 sol haver-hi alguna xerrada científica. Continuem la feina, que a mitjanit encara tenim mostreig. Escriure-us. Decidim qui es queda despert per a la mostra de les 6 de l’endemà… i ens deixem caure a la llitera, rebentats. Pel cap encara ronda aquell resultat estrany, aquella tasca pendent… millor enfilar el pensament al punt més alt del vaixell i recordar la primera balena que se’ns ha acostat, el pingüí cridaner, la conversa del sopar, el llarg camí recorregut a la vida fins a arribar a aquest punt tan aparentment atzarós de l’espai i el temps.\nFélix Descalzo\ton 31/01/2017 at 12:30 am\nSí, Rafel, la vida es dura… pero, per altre banda, quin plaer, ¿no?\nNo sé si he perdut l’información en un post no llegit… ¿Quin nombre de tripulants, científics i técnics aneu al A.T.? Dues rentadores son las que portem també al GdC, per 26, ¡i sempre hi han cues!. Pel port del A.T., m’imagino unes 50 persones a bord, o més.\nAixó sí, la cuina, ben pulida, pel que veig…¡ Bon profit!\nRafel Simó\ton 03/02/2017 at 9:55 am\nAquestes dues i una altra són les rentadores que podem fer servir els científics. Suposo que n’hi deu haver d’altres. El cert és que no cal esperar gaire per tenir torn de bugada. Som unes 140 persones a bord\n(135 metres d’eslora): 60 tripulants i 80 passatgers, entre 55 científics, pilots i mecànics dels helicópters, conductors de zòdiac, periodistes i convidats de la fundació patrocinadora.


Comença el projecte SPEY a Terrassa contra l’extremisme i els processos de radicalització\nLa setmana vinent tindrà lloc a les Instal·lacions de Can Jofresa de Terrassa l’inici del projecte SPEY. Aquest projecte que vetlla per la prevenció a l’extremisme i els processos de radicalització estarà dirigit per la UFEC, la Federació Catalana de Hockey i recolzat per l’Ajuntament de Terrassa. El grup, que està limitat per temes de prevenció de la Covid-19, podrà està format només per 12 nois/noies i dos docents.\nLes activitats començaran el pròxim dia 6 d’octubre i finalitzaran el 20 de novembre. El programa es desenvoluparà en 15 jornades de les quals dos seran d’activitats en pista mitjançant el hockey sala com a eina dinamitzadora i una hora de teòrica en aula. Al llarg del programa es realitzaran dos sessions de 3 hores on els participants podran gaudir d’activitats actuals com els E-sports. El projecte SPEY, capitanejat per la UFEC, combina la pràctica esportiva i l’aprenentatge de competències transversals amb l’objectiu de minimitzar els factors de risc que intervenen en el procés de radicalització en els joves.\nEntès que l’extremisme usa sovint l’exclusió social com a catalitzadora de certs discursos d’odi, SPEY també busca millorar els canals d’integració i la xarxa de suport de persones en risc d’exclusió social mantenint sempre una visió de gènere transversal en tot el projecte. Liderat per acadèmics reconeguts, SPEY vol produir eines capaces de mesurar l’efectivitat dels programes destinats a la prevenció de l’extremisme a través de l’esport.


CELLECS BICI : d’octubre 2012\nPart de la Prehistòrica 2011\nAquest diumenge hem disfrutat de valent, per una banda, en Lambert ja tenia de nou la seva estimada de 150mm de recorregut, i per altre banda, hem pogut gaudir de companyia que feia temps que no veiem, en Jordi amb una esplèndida 29 doble de carboni, i l'Oscar, trialer que ens ha fet gaudir de valent a les baixades i poder veure com pujava. Al centre cultural, també ens hem trobat en Dani, que amb el bocata que sortia de la camelback, anava cap al pla de la Calma...quin fred, tot sol i amb dos...així es fa! Anem cap al riu on ens trobem una colla de Terrassa que havien quedat amb l'Oscar, i comencem la ruta Prehistòrica 2011. Tot s'ha de dir, que pels nostres gustos, massa cami ample, molta urbanització, i poques baixades xules en el primer tram. A mitat de cami, els de Terrassa es queden a fer un bocata, i nosaltres continuem amb l'Oscar i el seu cunyat. A partir d'aquí, el ritme ja canvia, menys aturades i més queixes per part de les cames, que no tenen descans, corriols dels de sempre per baixar a fons i poder enfangar una mica més el cul en els bassals inesperats, que eren com trampes, que just pasar-los, feia que dibuixessim un somriure còmpliç amb el que venia al darrera.Tot plegat emocionant també per la sorpresa del fred, hem arribat a veure en el nostre contakilómetres 1ºC, tela marinera! ni un núvol i vistes magnífiques. 43km i 1000+\nPublicat per Céllecs bici a 15:54 0 comentaris\nTrinxa 2012 Brutal !!!\nAquest any, la Trinxa ha sigut duríssima, no tan per les rampes inacabables o pel desnivell acumulat, que ha sigut un habitual en aquesta pedalada tant coneguda, sino per l'afegit del fang, trams de pujada en que era impossible mantenir tracció i baixades on l'únic remei era deixar-te anar intentant no surtir del cami. Tot i la dureça m'ha agradat trobar tanta gent coneguda pedalant, també controlers, gent amb un esperit btt dels que fa enveja sana, tot i l'amenaça de pluja, l'esforç i el patiment s'han vist recompensats en escretx gràcies a la organització que com sempre, ha estat al nivell d'una pedalada tant reconeguda, on hem tingut la opurtunitat de compartir ruta amb els grans del btt. Felicitats a tots, i fins la propera.\nTrack ruta llarga\nCorro d'amunt per corriols.\nDiumenge, sol i calor, sortim am cotxe des del CCVV a les 7:45, i anem fins l'urbanització de mil pins per tal de començar la nostra ruta. 12 bikers que comencem per corriols fins el Castell de Marata, travessem la carretera de Corró i continuem per camins amb forces enllaços de corriols, que el que fan es fer-nos baixar al torrent i pujar 50 metres més enllà. aquesta ha sigut la tònica de la sortida, baixar i pujar una mica més endavant, molt trencacames, La Garriga, Corró d'Amunt i gairebé Cànoves, sempre puja i baixa, de tornada, segueix la mateixa historia, baixem i tornem a pujar, això fa que les cruïlles siguin trampes per equivocar-nos, en Lamber, Pep, Joan Ismael i Oscar, tornen després de passar per Marata, en bici cap a casa, els demés mortals anem a buscar el cotxe. Ruta molt recomanable per fer treballar de valent les cames, sense anar massa lluny, pel que fa a on ens porta, una mica fluixa, però divertida per la companyia.\nPublicat per Céllecs bici a 7:45 1 comentaris


RED BOX - Baguls Vestuari\nEls baguls vestuaris són el format més bàsic dins de la gamma dels nostres flight cases. Estan destinats al transport segur de tot tipus de vestuari.\nEls podem oferir diferents possibilitats, com a tancament amb clau o bé amb cadenat. L'interior ho podem configurar segons les seves necessitats, amb prestatgeries o calaixos. També podem posar miralls i llums, com podran observar en les següents mostres de fotos que tenen en aquest àlbum.


Efecte Nova Zembla - Viquipèdia, l'enciclopèdia lliure\nEfecte Nova Zembla\nL'efecte Nova Zembla és un exemple de miratge polar, causat per l'alta refracció de la llum solar entre les termoclines atmosfèriques. Porta el nom per la regió russa de Nova Zembla, on fou observat per primera vegada.\nL'efecte Nova Zembla permet veure el sol després de la seva posta rere (astronòmicament parlant) la línia de l'horitzó i en funció de la situació meteorològica, l'efecte presentarà el Sol com una línia o un quadrat, que de vegades s'anomena «Sol rectangular». El miratge necessita raigs solars de com a mínim 400 quilòmetres de llarg per tenir una capa d'inversió que permeti conduir l'ona lluminosa. El miratge depèn del gradient tèrmic de la capa d'inversió. La llum solar ha de superar la curvatura de la Terra almenys 400 quilòmetres per permetre un augment de l'elevació de 5 graus per poder veure el disc solar. Degut a la necessària longitud dels raigs solars, aquest efecte s'observa principalment en latituds elevades.\nLa primera persona a observar i descriure el fenomen fou Gerrit de Veer, fuster i cronista de la tercera expedició (1596-1597) a la regió àrtica de Nova Zembla del navegant neerlandès Willem Barentsz.\nHomage to Gerrit de Veer, novaya zemlya effect occur almost every day Informació i imatges\nObtingut de «https://ca.wikipedia.org/w/index.php?title=Efecte_Nova_Zembla&oldid=16799781»\nLa pàgina va ser modificada per darrera vegada el 15 abr 2016 a les 21:34.


Enric I. Canela » Blog Archive » Una inspiració per al model aeroportuari espanyol\nLa gestió aeroportuària de l’Estat espanyol provoca la satisfacció dels partits catalans. Una vegada més el govern espanyol s’homologa.\nUna font d’inspiració política….\n2 respostes a “Una inspiració per al model aeroportuari espanyol”\na 14 gen. 2010 a les 11:36 Joan Gil Oliveras\nEm vols provocar, oi? No ho aconseguiràs. Les dades del govern veneçolà canten per si soles, el problema és que la deriva dels últims 3 anys, pot fer perillar aquest projecte de socialisme democràtic.\nNo! Ni idea que t’agradava el Chavez. Aquest comentari teu mereix un debat a banda. Les dades del govern veneçola no sé que diuen però els indicadors mundials…


Bases per a participar al mercat de productes Terres de l’Ebre - Km. 0 dins la festa de la Carxofa 2016 | Ajuntament d'Amposta\nInici InformaciÃ³ Oficial InformaciÃ³ d’interÃ¨s Bases per a participar al mercat de productes Terres de l’Ebre - Km. 0 dins la festa de la Carxofa 2016\nBases per a participar al mercat de productes Terres de l’Ebre - Km. 0 dins la festa de la Carxofa 2016\nAprovades per la Junta de govern Local en la sessiÃ³ duta a terme el dia 8 de febrer de 2016. El termini per presentar les solÂ·licituds acaba el dia 17 de febrer de 2016.\nL’Ajuntament d’Amposta, a travÃ©s de les regidories de ComerÃ§ i Turisme, i en el marc de la Festa de la Carxofa 2016, tÃ© previst organitzar un Mercat de productes de les Terres de l’Ebre, KM.0 per a generar ocupaciÃ³, fomentar el creixement econÃ²mic, la cohesiÃ³ social i contribuir a la difusiÃ³ gastronÃ²mica de totes les Terres de l’Ebre.\nRÃ²tul amb el nom de l’expositor\nEl nombre total de carpes disponibles Ã©s de 35, que estaran disposades dins el pavellÃ³ firal d’Amposta. El nombre total podrÃ variar en funciÃ³ de l’espai final disponible.\n-De presentaciÃ³ i colÂ·locaciÃ³ de les parades:des de 2/4 de 9 del matÃ.\n-De permanÃ¨ncia: des de les 11h fins les 15h.\n-El termini de presentaciÃ³ Ã©s el 17 de febrer de 2016.\n4) ValoraciÃ³ de solÂ·licituds:\nUn cop confirmada la participaciÃ³ al mercat de productes, caldrÃ realitzar una transferÃ¨ncia de 10â‚¬, quantitat que marca l’ordenanÃ§a municipal, al nÃºmero de compte de l’ajuntament d’Amposta , â€œla Caixaâ€� ES78-2100-3512-61-2200073039, especificant el nom del paradiste + mercat de productes.\n6) SuspensiÃ³ del mercat:\nSi la Festa de la Carxofa i el Mercat de Productes no es celebrÃ©s per causes meteorolÃ²giques o de forÃ§a major, l’organitzador no es fa responsable dels danys i perjudicis que se’n deriven. Els participants no tindran dret ni opciÃ³ a cap mena de reclamaciÃ³ ni indemnitzaciÃ³.\nLa participaciÃ³ a la Festa de la Carxofa i Mercat de productes Terres de l’Ebre implica l’acceptaciÃ³ d’aquesta normativa.


Carles Puigdemont carrega contra Espanya a Twitter: «Ha canviat la façana»\nCarles Puigdemont sobre el govern espanyol: «Ha canviat la façana»\nEl president cessat per l'article 155 ha reaccionat a la condemna d'Iñaki Urdangarin i del Partit Popular a València\nper Redacció dimecres, 13 de juny 2018 - 14:53h | Actualitzat a 13/06/2018 15:17h\nCarles Puigdemont no ha volgut mantenir-se al marge de les últimes novetats judicials i els darrers esdeveniments que han tingut lloc al nostre país, i ha publicat una dura crítica a les xarxes socials, que és on acostuma a pronunciar-se. En concret, el president cessat pel 155 s'ha referit a la sentència del 'cas Nóos' o a la condemna del PP a València. «Espanya ha canviat de façana», ha alertat Puigdemont.\n«A Espanya ha canviat la façana»\nA Espanya ha canviat la façana, no el 'DeepState'», ha començat dient l'expresident de la Generalitat, que ha enumerat els últims escàndols que han tingut lloc al país. «En pocs dies han condemnat el cunyat del rei, el PP valencià i l'AEPD, s'ha demanat un referèndum sobre la monarquia, descobert l'aplicació espia de la Lliga, i més dades de les 'clavegueres de l'interior'», ha indicat Puigdemont. En aquest sentit, el cap de Junts per Catalunya ha lamentat que tot sigui tapat «violentant Catalunya».\nCarles Puigdemont assegura que no va patir «humiliació» a Alemanya\nFa poc, l'expresident Puigdemont també ha volgut parlar sobre un dels moments més tensos de la seva vida: la detenció a Alemanya. Amb la possibilitat de ser extradit a Espanya, el moment va marcar un abans i un després a la vida del polític català. Ara bé, ha estat ell mateix el que ha volgut parlar sobre aquest episodi, durant una entrevista a RAC 1.\n«La meva detenció a Alemanya va ser similar a quan no portes el cinturó o quan no parles pel mòbil a la carretera», ha explicat el cap de l'anterior executiu, que ha destacat que «no hi va haver ni un minut d'humiliació». «És més, el respecte per part seva va ser escrupolós», ha continuat, en referència a les autoritats alemanyes.\nATENCIÓ: La inesperada proposta que podria tornar a fer Puigdemont\nAlemanya Presó Carles Puigdemont Govern Espanyol Procés Català


Catalunya aplica el confinament a la comarca i allarga horaris a la restauració\nActualitzada 04/02/2021 a les 17:12\nReobren els gimnasos i les llibreries ja no hauran de tancar el cap de setmana\n© La roda de premsa dels representants del departament d'Interior.\nEl Govern ha confirmat en roda de premsa aquest matí que a partir del pròxim dilluns, i amb una vigència de 14 dies, el confinament municipal passa a ser comarcal, després que la proposta hagi estat aprovada pel Procicat. Es manté el toc de queda entre les 22.00 i les 06.00 hores i el confinament perimetral de Catalunya.\nEl secretari general de Salut de la Generalitat, Marc Ramentol, ha concretat aquest dijous les noves restriccions per la pandèmia de coronavirus, entre les que destaquen l’ampliació de l’horari en bars i restaurants així com la reobertura dels gimnasos amb un 30% d’aforament i un màxim de sis persones en activitats grupals.\nHo ha explicat en roda de premsa juntament amb la secretària general d’Interior, Elisabeth Abad, en la que ha precisado que s’afegirà una hora a l’horari d’esmorzars i dinars –de 7.30 a 10.30 hores, i de 13 a 16.30 hores, respectivament–però es mantindrà la prohibició de servir sopars.\nEn l’àmbit dels comerços, es manté el 30% de l’aforament pel petit comerç, que ha de romandre tancat el cap de setmana; també seguiran tancats els centres comercials i els establiments de centres comercials de més de 400 metres quadrats. Aquestes dues limitacions, però, no afecten als establiments de venda de productes de primera necessitat i d’activitat considerada essencial; en aquest sentit, ara les llibreries s’equiparen a aquests establiments i podran obrir durant el cap de setmana.\nPel que fa a les activitats culturals, museus, biblioteques i sales d’exposicions continuen oberts a la meitat del seu aforament. Cinemes, teatres, auditoris i sales de concerts es mantenen oberts també a la meitat de l’aforament i un màxim de 500 persones o un miler si la ventilació és òptima.\nRamentol ha argumentat que la situació epidemiològica obliga que la major part de les restriccions vigents ho continuïn estant: "No és moment de relaxar les grans mesures que ens estan ajudant a controlar l’evolució de la pandèmia".


Instal·lació cadira salvaescalers Colmenar Viejo, Madrid. Cadira pujar escales casa particular - Casos d'èxit\nInstal·lació cadira salvaescalers Colmenar Viejo, Madrid. Cadira pujar escales casa particular\nLes escales de casa de vegades poden convertir-se en un veritable obstacle, sobretot a mida que ens fem grans i ens movem amb major dificultat. Amb això, les escales també es converteixen en una barrera per a la nostra seguretat pel perill a possibles caigudes. No obstant això, les escales ens condueixen a les nostres habitacions i no podem obviar-les.\nMoltes persones, sobretot amb edat avançada o amb mobilitat reduïda, es qüestionen canviar d'habitatge per no haver de pujar i baixar cada dia les escales. No obstant això, al mercat existeixen alternatives millors, com per exemple la instal·lació d'una cadira salvaescales.\nVálida sin barreras ha contribuït a millorar l'accessibilitat dins de la llar, i concretament en aquesta casa situada en la població de Colmenar Viejo, a Madrid. S'ha procedit a instal·lar una cadira pujaescales model SOCIUS, especialment dissenyada per a escales amb tram corb o amb replans intermitjos.\nLa cadira per pujar i baixar escales SOCIUS és còmoda, pràctica i sobretot segura. L'usuari tan sols ha d'asseure's i pressionar una palanca cap a la direcció desitjada. Una vegada arribat al destí, el seient disposa d'un sistema de gir per facilitar el desembarcament i i la incorporació de la persona.\nAquesta cadira salvaescales és plegable, per la qual cosa ocupa molt poc espai. La seva instal·lació és ràpida i sense obres a casa.\nCadira salvaescales Socius a casa particular de Villaviciosa de Odon\nPujaescales ús comunitari a Madrid\nSalvaescales en Colmenarejo - Madrid amb tram articulat automàtic\nSalvaescales SOCIUS en Madrid


18 de gener de 2021 (18:04 CET)\nLes direccions de Podem i Esquerra Unida han instat aquest dilluns al seu grup parlamentari en Corts al fet que nomene a Pilar Lima com a nova síndica de Unides Podem, mentre els afins a la fins ara portaveu, Naiara Davó, preparen un recurs a la Comissió de Garanties de Podemos en entendre que la votació del cessament va ser "irregular".\nEn la reunió de la direcció de la coalició han participat Lima per part de Podem i Rosa Pérez Garijo, també consellera de Transparència, per EUPV. Podem ha traslladat l'elecció de Lima, aprovada el dissabte pel seu consell ciutadà valencià amb 27 vots a favor i dues abstencions, i la direcció ha decidit dictar al grup parlamentari d'UP el nomenament de la nova síndica.\nMentrestant, uns 13 consellers afins a l'exportaveu preparen un recurs contra l'elecció de Lima en considerar que la votació no va comptar amb totes les garanties que estableixen els estatuts de Podemos, com la necessitat d'escoltar la posició del grup parlamentari abans de prendre una decisió.\nSegons fonts de l'entorn de Davó, el seu cessament no era clar en l'ordre del dia de l'assemblea del dissabte i no van tindre coneixement fins al mateix dia de manera oficial. Per això, encara que no qüestionen la potestat del consell ciutadà, volen que la votació quede suspesa i es torne a celebrar "amb garanties", alguna cosa que haurà de determinar la comissió nacional.\nEntre els 13 consellers que donen suport a aquest recurs estan la majoria dels quals la van secundar en el procés intern en el qual es va enfrontar fa uns mesos a Lima pel lideratge de Podem, així com alguns dels seus companys de bancada en Les Corts com Ferran Martínez, Beatriu Gascó o Irene Gómez.\nPer part seua, des de la direcció de Podem asseguren a Europa Press que no tenen coneixement d'aquest recurs i rebutgen valorar "alguna cosa que no existeix".\nA més del nomenament, la coalició ha mostrat el seu suport a les mesures de la Generalitat per a combatre la pandèmia i ha advocat per noves restriccions si l'evolució dels contagis no millora, com el tancament de totes les activitats no essencials "si les dades i els experts així ho aconsellen".\nLa direcció de la coalició també ha acordat instar el Consell i a Les Corts a ampliar l'"escut social" per a treballadors, autònoms i pimes per a pal·liar els efectes socioeconòmics i eixir de la crisi "en el menor temps possible", a més de reconéixer l'esforç dels sanitaris i la resta de treballadors essencials.


Anna Tarragó – Llar-Escola de Vida\nSóc col·laboradora en aquest projecte que és fantàstic! i molt positiu.\nSóc llicenciada en biologia i la meva tasca és donar classes de catàlà i de reforç als nois de la Llar-Escola de Vida.\nEls dijous a la tarda ens reunim al voltant de la taula del menjador del pis-escola i la convertim per unes hores en l’aula de català. Després fem una sessió d’immersió lingüística i cuinem i sopem en català.\nEns ho passem molt bé compartint. És un goig veure les ganes d’aprendre que tenen aquests joves i comprovar els seus avenços diaris.\nFormar part del projecte m’entusiasme.


20 de gener de 2020 - El triangle\nEl temporal ‘Gloria’ fa suspendre activitats a l’aire lliure a Catalunya\n24 de novembre de 2020 20 de gener de 2020 per admin\nBusquen un home que pot haver caigut al riu per la borrasca ‘Gloria’\n20 de gener de 2020 per admin\nEl temporal registra quatre morts a tot l’Estat i un ferit a Cornellà\nEl major nega que es fessin “seguiments” als altres cossos de seguretat de l’Estat\nL’acord preveu un augment de la despesa de 3.070 milions d’euros i increments en educació i salut\nTrapero, sobre la desobediència dels votants de l’1-O: “No ho vam poder preveure”\nL’acord pressupostari a Barcelona coincideix amb el dels comuns amb el govern català per incrementar la despesa social\nTrapero afirma que “no tenia cap mena de relació estreta” amb Puigdemont\nEl major dels Mossos defensa que el seu ascens no va estar relacionat amb el procés independentista\n20 de gener de 2020 per Jaume Reixach\nA la convulsa política catalana -en crisi permanent des que, l’any 2012, el “príncep hereu” Oriol Pujol va ser enxampat en el cas de corrupció de les ITV- ja només li faltava això: l’aparició d’un líder populista, narcisista, que fomenta el culte a la personalitat i que li és igual naps que cols, però que … Llegiu més\nEl Fiscal Rubira diu que no s’està jutjant el cos dels Mossos d’Esquadra\nLa instrucció de l’afer de presumpta corrupció de Convergència té Bimsa i Vives en el punt de mira\n20 de gener de 2020 per Siscu Baiges\nHan passat deu anys del terratrèmol que va sacsejar Haití. Poc abans de les cinc de la tarda del 12 de gener de 2010, el terratrèmol, de 7,3 graus a l’escala de Richter, es va produir a 10 quilòmetres de profunditat i a 15 de la capital, Port Príncep. Va durar uns 35 segons i va … Llegiu més\nJosep Cuní i Andreu Mas-Colell. És el segon llibre de l’ex-conseller de la Generalitat després de la crisi de la tardor del 2017 a Catalunya i de la posterior sentència del Tribunal Suprem. A ell el Tribunal Suprem el va condenar a un any i vuit mesos d’inhabilitació i a una multa de 200 euros … Llegiu més


Notícies - ERC vol el desdoblament dels FGC i la millora de l'autobús urbà\nERC vol el desdoblament dels FGC i la millora de l'autobús urbà\nel 27/feb/07 Miquel Herrada Política PDF\nERC demana que s'acceleri el projecte de desdoblament de la línia dels FGC per donar servei a la zona d'Esade i el Trade Center. La número tres a les llistes republicanes, Catarina Petit, proposa millorar el servei d'autobús urbà i habilitar més busos llençadora per connectar les estacions ferroviàries i els parcs empresarials.\nLes propostes d'ERC en l'àmbit de la mobilitat pretenen garantir que el creixement de la ciutat sigui sostenible i no comporti col·lapsos viaris. La responsable d'economia, comerç i indústria del partit, Catarina Petit, ha reclamat que s'acceleri el desdoblament de la línia de FGC entre Barcelona i el Vallès, amb estacions a la nostra ciutat. Petit també proposa que s'inclogui Sant Cugat en la primera corona del transport metropolità.\nTall incrustat: Catarina Petit\nÉs molt important que la segona línia de FGC arribi ja. L'àrea d'Esade i el Trade Center ens queda deslocalitzada.\nERC també reclama que s'agilitzi la construcció de la nova estació de FGC a Vullpalleres i que s'interconnecti amb l'estació de Renfe a Coll Favà, amb un servei de rodalies millorat.\nEls republicans també volen augmentar l'ús de l'autobús urbà i habilitar més busos llençadora per enllaçar les estacions ferroviàries amb els centres de treball i els parcs empresarials.\nL'alcaldable d'ERC, Raül Grangé, considera que Sant Cugat és un municipi 'discriminat' en l'àmbit de la mobilitat.\nTenim una discriminació molt negativa, perquè estem en zona 2 en transport públic i pel peatge injust dels Túnels de Vallvidrera.\nFomentar l'ús dels aparcaments del centre, construir un carril bici interurbà fins a Rubí i Cerdanyola i millorar la senyalització dels parcs empresarials completen les propostes d'ERC en l'àmbit de la mobilitat.


Holiday House Randu Pļavas Salacgriva Letònia - Ofertes d'hotels amb els MILLORS DESCOMPTES EN LÍNIA\nDescompte a Holiday House Randu Pļavas\nPernavas iela 33d, Salacgriva, Salacgriva, Letònia - Veure al mapa\nMés informació sobre Holiday House Randu Pļavas\nSi el que està buscant és per un hotel ben situat a Salacgriva, no busqui més enllà de Holiday House Randu Pļavas. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday House Randu Pļavas també ofereix moltes instal.lacions per enriquir la seva estada a Salacgriva. Per anomenar algunes de les comoditats de l'hotel, hi ha magatzem d'equipatge, instal.lacions de barbacoa.\nGaudiu de les comoditats d'alta gama com ara calefacció, reproductor de DVD/CD, cuina americana, nevera, plat de dutxa per tal de relaxar-vos després d'un cansat dia. L'hotel compta amb una llista completa de comoditats, com sauna, esports d'aigua (no motoritzats). Les seves instal.lacions de primera i una situació excelent fan de Holiday House Randu Pļavas la base perfecta per a gaudir de la seva estada a Salacgriva.